Xmass Asullam, Dec.25 le Semiramis – Chintanbo\nDecember 23, 2021 admin CABIA 0\nRom Siangpahrang hna nih Babilon Biaknak phungphai Vialte cu i lak ve in Tlangbawi (Bishops) Vialte lubik sinak (SUPREME PONTIFF) kha an ngei ve. Constantine Siangpahrang chan lio zongah hi bantuk nawlngeihnak sang bik cu an hman peng rih ko.\nBabilon mi hna nih an biak mi TAMMUZ pathian a min hram ” T ” cu an uar tuk caah Cross tlaihchannak a hung chuaknak hrampi a si. Cucaah an Biaknak lutlai Vialte le an member Vialte nih cross Lem cu țhi ah an ii awih dih. Rom pathian Tammuz cu MITTRA ti zongin an kawh, Baibal thla in Thlakuanak KISLEV cu Hlan lio ROM Thlahranak December 25 ni ah Mudding Khua ah Siangpahrang Nu SEMIRAMIS nih a rak hrin mi fapa a si.\nRom mi hna Thlahranak ah a chuak mi Tammuz Birthday cu XMASS tiin an rak lomh tawn. X a sullam cu Pahra (10) tinak a si. Xmass ti cu thlahra Puai tinak a si ko. Thlahranak December 25 ni ah a chuak mi Rom pathian Tammuz chuah cam puai tuahnak cu zang-ennak in Judah ram le Palestine ram Vialte ah an rak tuah ter hna, (Ezekiel 8:14-18). YAHWEH nih Jeremiah sinah hi mi hna caah hin nawlnak le thlacamnak cu tuah hlah. Zeicaah tiah cun na bia ka ngai lai lo. Ram chungah le Zatlang Lamkip ah zei thil fihnung dah an tuah khi na hmu lo maw? Ngakchia le mino hna nih thing an phur i an Pale hna nih Harka ah Sa an that, an Nule nih Vanbawinu (Semiramis ) caah tiin CHANG an den piak ve, (Jer 7:16-20).\nNihin Khrihfa Zumtu țha țha hna nih Christmas, Xmass Dec. 25 ni ah puai an tuah ning he aa khat bak ko. Cucaah hlan lio Zumlotu Babilon le Rom mi hna nih Dec. 25 ni ah (or) Xmass Puai cu kum fatin tein an rak tuah Zungzal ve. Hnipuan țhațha ii hruk in an ngeihchiah chawva tampi dih in le Sațil Arva tampi nunnak cu an lak hna i ti le rawl thaw thaw he cheukhat cu Zu he Sa he nu he pa he puai cu an lomh tawn hna. Hi bantuk puai tuahnak chung i va tel ve cu YahUah Elohim nih a miphun Israel mi hna a siang ve hna lo. Pawl nih, Rom 11:9 -10, An puai ah rap ah i foih hna seh law tlu hna seh law dantatnak ing hna seh. Khua an hmuh khawh nakhnga lo an mit cu caw seh law Harnak an inmi thilrit tangah kun thluangthluan ko hna seh, a ti fawn.\nXmass Dec. 25 ni ah puai tuahnak a hrampi hi a rak thuk tuk cang i thar mino rual le Yahweh dawtnak thiang Thlarau nih hngalhternak a um ve lo mi hna caah cun theih thiam cu a har tak tak ve ko. Laimiphun le Zumtu vialte Yah- Elohin nih mit deinak le khuahmuh fiannak Thluachuah in pe cio ko hna seh. Hi bia hi David sinah rak pek mi a si i Israel mi le Zumtu vialte hna nih kan i ralrin awk an si ve.


Ralkap Nih Inn An Khang - News and Media\nRalkap Nih Inn An Khang\nMagwe ramtthen khuate pakhat ralhrang nih an duah tthan. Magwe ramtthen Yesagyo pengah a um mi Moe Gwe khua cu tuzingah ralhrang nih mei in an duah tiah theih a si. Nizaan zongah an duah cang, tuzing ah Moe Gwe khua an duah i, anmah ralkap pawl cu Gan Oo khua ah an kal, harsatnak an pek nolh men hna la dah. Khuami balte cu an zaam dih cang” tiah mipi pakhat nih a chim. SAC ralhrang nih hin Magwe ramtthen hmun kip ah cu hlannak hmanh in biatak tein mipi a tlaih hna a thah hna innlo zong a duah piak thluahmah hna tiah theih a si. Credi – SN\nCNO/ CNDF Nih An Thanh


US College Student Nih Biden An Huat Cang – Hakha Cherry\nUS College Student Nih Biden An Huat Cang\nUS ramhun Joe Biden nih Afghnistan ram in US ralkap pawl cu ningcang tein a chuahpi khawh hna lo hnu in US college Student pawl nih President Biden cu an uarnak a zor lawng si loin a huat in an huat i, a pamh tiang in an pamh cang.\nMississippi State, North Carolina State, Coastal Carolina University, Virginia Tech, Auburn University, Alabama State le Texas A&M College siangakchia pawl Football celh zuamhnak ah College Student pawl nih President Biden cu “F***K Joe Biden” tiah Slogan an tuah i an au. Mah slogan cu Twitter le FB in College Students pawl nih an rak i share cio hna caah atu bantuk in Stadium ah hmun khat tein an auhnak a si an ti.\nJoe Biden nih Afghnistan in US ralkap ningcang tein a laak khawh hna lo caah US ralkap minung 13 an thih hlei ah ralhrang Taliban kut ah US ralkap hriamnan US$ 80Billin man a phan. Mah hrianman in US mi lila an kan thah te lai tiah College Student hna nih an zumh caah atu bantuk in Biden an huatnak bik cu a si an ti.Credit-Salai Lairamthang\nApoi tuk e.Sii cawk ah a kal mi Pu Hrin Cung le a hawi Thantlang SAC mithat phu nih an velh hna


VP Henry Van Thio nih Paletwa Ralzam Ca ah Facang Tun 200 a Kuat – THE CHIN JOURNAL\nVP Henry Van Thio nih Paletwa Ralzam Ca ah Facang Tun 200 a Kuat\nMyanmar Vice President Henry Van Thio nih Paletwa ralzam hna ca ah facang tun 200 a kuat, tiah thawng kan theih.\nVice President nih a kuatmi facang cu April 11 ah khan Sami ralzam camp ah an phan dih cang, tiah ralzam bawmh awk ah a kalmi minung pakhat nih The Chin Journal ah a chim.\n“Vice President nih facang tun 200 ralzam ca ah a kuatmi hi ahmaanmi a si. Asinain, a thlithup deuh in tawlrel a si i, minung tam nih an thei lo. Facang pawl cu Zarhte Ni ah khan Sami ah an phan cang. Asinain, Paletwa lei ah an lanhpi kho rih lo,” tiah a chim.\nRalzam 3,000 leng an umnak Paletwa ah facang kuat kong he pehtlai in Chin ramkulh sipin vuanci tthing Salai Isaac Khen nih “Chin mino hna le zatlangbu nih ni 2, ni 3 chung kan i zuam len nain a tlam a tlin lo caah kan ngol chung…” tiah a chim.\nCun, Amyotha Hluttaw MP Salai Myo Hteik nih, “Facang tun 50 hrawng a phormi motor cu a kal ko. Lampi ah motor a rawk i khua pakhat ah aa din. Pehzul in facang kuat khawh ding in kan i zuam ko lai. Abikin, a kal ding motor le a mongtu an har ca ah a si,” tiah The Chin Journal ah a chim.\nSami ralzam camp ah a phanmi upa pakhat nih, “Kawl ralkap nih lamtanttim tiang lawng kan i thlah khawh hna lai a kan ti i, Paletwa tiang cu an kal ngam lo,” tiah a chim ve.\nPaletwa lei ah motor tlamtling in a lanh khawh a si ahcun Vice President kuatmi facang hi a rauh hlan ah Paletwa khuami hna sin ah an phakter ko lai.


Mah Nu Uar Um Khawh Cu Tleihhrem A Timtu Pa A Leicu Tan Bak In A Seh Piak Ko – Chin Miphun Tlangau\nMah Nu Uar Um Khawh Cu Tleihhrem A Timtu Pa A Leicu Tan Bak In A Seh Piak Ko\nJune 7, 2019 Salai Ephraim WORLD 0\nJune 7.2019 zinglei suimilam 2 hrawngah pa pakhat nih Nu pakhat cu tleihhrem a timh ruangah Nu nih cun a lei tam bak in a seh piak.South African ram chungah sizung pakhat chungah rian t’uantu Ngaknu cu an rian t’uanmi konghe pehtlai in rian t’uantu vialte hna cu ruahlo ah lakhruak ton biaruahnak nei ding an si caah cu ton biaruahnak ah cun a kal.\nCun tonbiaruahnak a kal cuahmah lio ah cun sizung ah a um mi minak/midum pa kum 32 pa nih cun ruahlo pi ah tleihhrem a zalh i nu nih cun midum pa a leicu tan bak in a seh piak i,midum pa cu sizung in inn leng lei ah a zaam tik ah palik duty tuahtu hna nih an rak tleih tiah an chim.\nCun hi thil konghe pehtlai in South African Palik Colonel Thandi Mbambo nih cun nu nih a leitan bak in a seh mi pa cu tleih a si hnu ah a rianran nak in doctor sibawi thiam sang mi hna sin ah kalpi a si i plastic surgery operation tuah a si cawlh.asinain mah pa hi palik zohkhenh nak tang ah chiah cuahmah a si rih tiah a chim.\nCun midum pa nih tleihhrem a timh mi nu hi an sizung ah doctor duty a tuah cuahmah mi a si tiah a chim fawn.Free State regional health department biaphuangtu Mr Mondli Mvambi nih a chim ningah cun midum pa nih doctor duty lio mi cu tleihhrem a timh tik ah doctor nih cun a leitan bak in a seh piak hnu ah a zam i a zamnak ah palik nih an rak tleih hi a si tiah a chim ve.\nAmerican Trump Cozah Nih China Cu A Leet Bak In Phaisa Cawiter Than A Timh Ko Rih\nBreakingnews: ThanTlang Ah Hmunthar Khua Mi A Awk I A Nunnak A Liam Than ee


Thawngtha Taktak, Tuluk Ah A Tlaumi Faphir Unau Pahnih Cu Tluang Tein Kawlram An Kuat Cang Hna – Chin 11 News\nThawngtha Taktak, Tuluk Ah A Tlaumi Faphir Unau Pahnih Cu Tluang Tein Kawlram An Kuat Cang Hna\nPosted By: Chin News June 4, 2020\nSagaing ramthen, Tamu khuapi, myohmah bazar sang/veng 10-nak ah a um mi Pu Abraham fanu faphir unau hna Mawiberi le Mawizuali cu 2018 ah khan Tuluk (China) ram ah an rak kal. Kumkhat a rauh hnu 2019 May 14 hnu khan cun an chungkhat pawl nih zeihmanh an thawngpang theih a rak si ti lo.\nCu ruang ah hringtu an pa Pu Abraham cu thinphang lungrethei in a um cang caah Media pawl sinah May 4 khan a rak chimh hna i faphir unau pahih an tlau nak thawngpang cu Online ah rak thlah cio a si i hmunkip um Lai mi nih cun rak thlingthlat le ngiatthlai cio an si. Cheukhat nih cun thonginn chung ah an um lio a si caah awlzaang tein an chuak kho rih lai lo tiah thawngpang fiang huaha lo zong an rak chim cio hna.\nTuchun ah khan hi faphir unau hna cu Tuluk (China) cozah nih aram chung Myanmar thongtla pawl cu Myanmar ramchung ah a rak kuat mi hna lakah hi faphir hna unau hi an pahnih bakin an i tel ve i Shan ramkul lei in Myanmar ram chung ah tluang tein an raklut cang tiah thawngpang theih a si.\nHi faphir hna unau hi Quarantine an chiah hna lai maw an chuahsem nak Tamu lei ah an kuat cawlh hna lai dah ti hi cu theih fiang a si rih lo nain an unau tein Myanmar ramchung ah tluang tein an lut kho cang tiah theih asi.


Caw Pathum An Rawl Ttaam Tuk Ruangah Dawr Chungah An Cian – ZINGHMUH NEWS\nCaw Pathum An Rawl Ttaam Tuk Ruangah Dawr Chungah An Cian\nTuluk ram Hong Kong, Mui Wo timi khua ah a ummi ei din zuarnak dawr pakhat chungah an rawl ttamnak tuar kho ti lo in caw pathum an luh ruangah le an cianh ruangah thil caw tu mipi cheukhat hna cu awlok chong in an tuah dih ko hna. Mui Wo khua hi cinthlak lei rian ttuannak ah a minthang ngaimi khua pakhat a si i Lantua tikulh in nichuah lei kap ah a ummi si.\nA luan ciami February ni sarih ah khan Mui Wo khua chung ei din zuarnak dawr pakhat chung ah caw pathum lut in dawr chungah an zuarmi tisik an hnah zong an ei piak dih hna, tisik anhnah lawng hmanh si loin an dawr chungah a ummi apple, piar le phaizawng tlai hna zong ngol hngal lo ti awk in an ei chap rih fawn.\nA tu bantuk in cawi pathum an luhnak, ei din zuarnak dawr hi Hong Kong ah a ngan bikmi super market tang ah a ummi dawr (sai khuai) pakhat a si ve. Dawr hngak tu hna zong nih cun zei tuah ding thei loin an zoh sawh hna lio ko ah thil caw tu pakhat nih cun mah caw pathum cu banhla a pek len ve hna.\nA si nain mah caw pathum hna cu dawr chungah caan tawi te chung lawng an lut i khim nawn in an ei hnu ah an chuak tthan ve. Dawr hngak tu hna nih saram zuatnak lei ah ttuanvo nei tu hna sin ah thawng thanhnak an tuah hnu ah an ei bang pawl cu thideng in an thian tthan ve.\nMah thil a cangmi hi a hmu tu cheukhat hna nih cun zoh a nuam ngai an ti lio ah cheukhat ve nih cun kan ram chungah saram hna caah rawl ttamnak hmun a tlawm tuk ruangah si tiah an ruahnak an chim ve hna. Dawr chungah lut in caw hna nih ei le din an ei lioak cu facebook cung a hung phanh tik ah ‘tukum hi caw kum cu a si lem rua lo’ minung pakhat nih comment a hun pek colh ve.\nCun a dang pakhat nih cun ‘mah caw pawl cu zaangfaak tuk te an si, an rawl ttaam tuk ruangah zei tuah ding thei loin le an tuar khawh ti lo caah an luhnak hi si ko lai’ tiah comment a pek bantuk in a dang pakhat nih cun ‘dawr hngak tu hna nih zei hmanh tuah loin einak nawl an pek hnami hmanh hi lawmhpi tlaak te si’ tiah comment a pek ve.\nVideo zohnak dingah mah ka zawn link te hi rak kan click piak ve: https://youtu.be/0jqFRjewmlU?t=4\nHOME, WORLD February 9, 2019 February 9, 2019 by David


KIA nih Kawl ralkap sakhan pakhat an lak ve ṭhan – Chin World News Evening\nKIA nih Kawl ralkap sakhan pakhat an lak ve ṭhan\nMarch 15, 2021 March 15, 2021 Salai Van Thawngpang\nA ni peh in Kachin ralkap KIA le Myanmar ralkap hna cu Kachin ramchung hmun kakip ah an i kap lengmang i an boruak a sang chin lengmang cang. Ralkap cu ramri ralkap an si tikah an thazaang a tam i an ralthuam zong a ṭha tuk nain, KIA pawl nih an i ralrin lo lioah an tuk lengmang hna i an sakhan pakhat an lakpiak hna.\nTuni March 15 zingah KIA cawlcanghnak hmun cu Kachin ramkulh Hugawng ram, Warazup khua pawngah ah ummi ralkap sakhan ah a si. Ralkap pawl ih caan zinglei suimilam 2:00AM hrawngah KIA ralkap nih kawl ralkap cu an umnak hmun ah an i ralrin lo lioah ruah lo piin an va tuk hna i cuticun kaphnih in i kahnak a chuak colh.\nPawngkam ummi khua hna nih an ikahnak thawng meithal kahnak thawng zong an rak thei ve i zinglei suimilam 2:00AM hrawngin an i kap i zinglei suimilam 5:00AM hrawngah an meithal kah thawng a dai tiah an chim. Hi i kahdohnak ah KIA nih ralkap umnak hmun sakhan cu an chuh khawh hna tiah Kachin thawngzamhnak nih cun a taar.\nKachin ramkulh chungah ralkap umhum khuarnak (sakhan) hmun tamtuk an ngei nain, tutan ah Kachin ralkap KIA pawl nih ralkap sakhan pakhat an lak khawhmi cu miipi thazaang ṭhawntertu thil pakhat a si. Source: Kachin News\nBiakilh: Hmanthlak kan taarmi hi kanmah hi kan taarchommi a si. Ahmanthlak an langhter chih lo caah, kanmah nih a remcanning in kan von taarmi a si ti careltu nih nan kan theihthiamnak lai kan nawlpat duh hna.\nTheih ter nak le bia cah le CNA kong ah: Ka min cu Pu Phun Sang ka si ka khua HaKha a tu ka um nak ram malaysia ram ka ph no.0183203022 a si. FB a tu ka hman mi PT Satu. Zei ruang ah dah theih ter nak ka tuah ti ah cun. A hlan lio ah cun ka FB ah ka hmanthlak ka tar peng cun FB friend thin deuh nih cun a kan theih ko caah FB ah hmanthlak tar ti lo in ka um nak a si ti zong kha chim chap ka duh.\nA mah bel te FB hawi thar nih na kan theih lo caah mawh chiat nak ka tong langmang hlei ah sik cak nak tete zong a um theu caah ka hman thlak zong ka lanh ter chinh lai i.lai mi ka uanu rual zei tik poh can ah chawnh khoh ka si ti zong theih ter chap kan duh fawn.\nZei ruang ah dah lai mi le lai mi kan ni hmuh thiam lo tiah cun kan ruah mi le kan duh mi a dang cio ruang ah pakhat le pakhat kan ni hmuh thiam lo ruang ah bia i el le sik le cak nak tete a chuak theu tawn.\nA tu tan kawl ralkap nih hruhru hranghrang in kawl ram pi minung nuhring covo vial te a kan chuh dih hlei ah saram le ramsa bantuk in an kan tleih an kan thah ruang ah kawl ram cu mangchiat babtuk le chungmui a tlung zung zal bantuk in har sak nak nih an ka den.\nCNA /F kong ah ca post le commnet tete ah lai mi cheu khat he i hmuh thiam lo nak tete a um ruang ah a tu tan ah i theih ter nak hi ka tuah mi asi. Tu tan kawl ram pi buai nak ah tlangcung hriamtlai kah deih nak min sen a thu mi he thu lo he an cawl canh a dang tuk mi ruang ah CNA/F hi chin mi lai mi nih % 50 hrawng nih cu kan sawi hna i kan mawh chia hna a si nain chin mi lai mi mi cheukhat nih cun mawh chiat awk an si lo an ti ve.\nMinung cu a ho hmanh a tlamtling mi kan um lo bantuk in pastor le Evan pipi zong an tlam tling lo nak ah cun mipi nih an sosel hna i an thang an chia ve bantuk in ram uk bawi pipi zong an rian tuan nak ah an fel lo le an tlamtling lo ah cun mipi nih thi deng mang in sosel le thang chia cio kha cu volei cung phun le lam a si ko caah keizong hi ka fel lo nak le kan that lo nak hi mi tam pi nih an kan sosel tuk ko nain awaw kan tlinh lo cu ta tiah kan sining tein ka in Kei hi tu tan kawl ram buai nak ah CNA cu a mawh chiat bak mi ka si caah lai mi cheukhat zong nih na kan huat i na kan ral hlei ah ca kuat bak in pamh le vawlh ka tong caah lai mi ka unau rual sin ah theih ter nak ka tuah hi asi.\nLai mi lai khal bak te ka si ve caah m’phun a tanh taktak mi ka si ve caah CNA an chan bau nak le a tlam tling lo nak ka chim mi hi huat nak ah nan ruah sual lai. CNA hi kan bochan tuk ruang le kan upat tuk hna bantuk in an rak si lo caah kan ngaih a chia i kan thin a hung nak ah CNA hi kan sosel a si ti kha chim than ka duh.\nA tu ah hin CNA hi a ho nih dah a tleih chan deuh i a ho nih dah a thinlung chung taktak in a dawt deuh tiah cuai i thlai hna uh sihlaw chin mi lai mi kan dih lak in kan rih zan hi a buak tlak dih ko lai tiah ka zumh. A mah bel te ram thum nak a um mi nih cun kap hnih in a daw deuh mi nan lo a ruang cu ram tha ah nan um caah chaw va le ngeih chiah in nan bomh khoh hna caah.\nKan ni lai tlang um le india um le malaysia um mi nih cun kan thinlung lawng in kan dawt khoh caah san tlai lo deih ah kan cang. A hnu bik chim ka duh mi cu CNA chin ralkap lai ralkap kong ah chin miphun ka si caah zei tluk in dah ka thinlung dih lak in ka dawt ti theih nan duh ah cun ka ph no ka lanh ter ko caah chawnh khoh ka si ti kha chim chap ka duh fawn.\nMessenger zong ah than tein bia ruah khoh ka si. A hreh lo ah mi lai upa pipi terh le khonh le pamh le vawlh kha a phun a si lo. Ka lawm. Source: PT Satu\nCNA Le CNF Karah Lawngah Si Lo. Laimi Chungah Hi Lungput Nih Buainak Le Ram A Hrawh\nLaipa PT Satu CNA le CNF kongah a sum kho ti lo a caṭialmi von rel cio hmanh uh!


Hakha University hmun chung ah ralkap nih umhmun an khuar – The Cherry Par\nHakha University hmun chung ah ralkap nih umhmun an khuar\nChin Ramkulh, Hakha khuapi, Hakha University hmun chung ah 2021 March 7 zaanlei suimilaam 2:00 hnu in ralkap nih umhmun an khuar cang tiah theih a si. Hakha University ah ralkap nih umhmun an khuar mi kong he pehtlai in University chung riantuan pakhat nih, “Kei cu zeihmanh ka thei lo. Sianginn uk pa he an i chawnbia i a si lai. Cun, atu an rat i umhmun an khuar zong hi atu cu mei kangh ti bantuk pawl a um lengmang tik ah security ca ah an rat mi a si lai,” tiah a chim.\nAtu bantuk in Sagaing Ramthen Monywa University, Kayah Ramkulh Luai-kaw University chung ah ralkap nih umhmun an khuar nain mizapi lei nih an duh lo ca ah an i thial than tiah theih a si. Cun, Hakha University sianginn uk Dr. Lian Za Khup nih, “Pakhat ka thei ve lo. Ramkulh council lei nih an tawlrel mi a si lai,” tiah a chim ve. Credit; The Hakha Post\n← Breaking News: NLD Chairman U Khin Maung Lat Cu Ralkap Nih An Thah\nHakha MCH pawng ah mino nih mifir pakhat an tlaih nain a zaam than →


Joe Biden Cu Nikhat Te Hmanh President A Tual Kho Lo – The Chinlung Post\nDecember 10, 2020 admin Kawlram 0\nKan Rak Chimchung Cang.Nikhathmanh president a tuan manh lailo Joe Biden timi tlangtar in. Kei hi laiholh te bak catial khawh kai zuam.Kei hi ka chimchungmi a tling ka ti zungzal. Zahan cu Democratic nih Joe Biden president tuan hramthawknak caah thutnak ding le thutdan peknak cu ceihmai dingin meeting cu an tuah.\nDemocratic lei minung pa 3 Republican le minung 3 an si ve. Democratic lei nih thutnak pek zawkzawk an duh. Hrawhhnam ngai in an chim.Cu lioah Republican party nih an duh ve lo. Bia an I el fak fawn in, Democratic lei khuachia nu nih vote la usih a vun ti. Vote an lak I an itluk. Meeting cu an dih ter. Zeitik ceihthan lai ai theilo.\nDemocratic pawl cu thih an duh cang. An Lawi bak in Democratic party cu a ran khawhchung in meeting cu an tuah cawlh than . Republican party nih Trump president siterthan an timh. Joe Biden cu mipi thimmi vote a tling lo an ti an chim. Tiah meeting cu an haling ngai in an chim nain zeihmanh an tuah khawhmi a um lo.\nMedia pawl nih an theih ko hna na in an chimphuan duh lo. Zahan ka tar cang kha. NTD news nih a chim.Tutan thimnak ah lih le hrawkhrawl a tamtuk mi a fiang tuk cang caah Democratic party hi fak pi in ai palh kho. Hmailei an lam thluan a rawk te kho.Texas state nih a chuahpi mi tazacuainak hi a bik in , state nih USA phung a buar mi a si caah teinak a hmuh lai. Tutan tazacuainak cu president ithimnak phunghrampi an thlengmi ruangbik an si.\nAnmah te in phunghrampi remhnak nawl an ngei lo. USA president ithimnak phung state dang cio remhkhawh sisehlaw a hodah ithim ni le caan ah ai thim khawh lai.Trump le sihni pawl biatak an cawlve cuahmah lioah an caah Supreme court justice luh a har tuk lioah. Texas nih a vun bawmh hna cu lawmh a um tuk.\nKabia donhnak; Joe Biden cu nikhathmanh president a tuan manh lailo tihi ka rak tial zungzal.Cafang palhnak ka chim te uh.\nCrd. Joseph Thawngz\nTrump Caah Van A Awng A Rau Ti Lailo


Chin Miphun Ni Hmanpi Ding In Sawm Mi Mizoram Chief Minister Pu Zoramthanga A Ra Kho Lai Lo - THE CHINLAND POST\nChin Miphun Ni Hmanpi Ding In Sawm Mi Mizoram Chief Minister Pu Zoramthanga A Ra Kho Lai Lo\nSalai Elvis|2020 January 27| Chin ramkulh huap in Thantlang khuaah tuah dingmi a kum 72nak Chin Miphun Ni ah ramkulh cozah nih khuallian in sawmmi Mizoram Chief Minister Pu Zoramthang cu relrem lo nak a ngeih caah a telpi kho hna lai lo tiah theih a si.\n“Chin Miphun Ni hman pi dingin sawm mi Mizoram Chief Minister Pu Zoramthang cu Budget Session lio a si caah a ra kho lai lo biafiang a si ko. A mah zaka ah a hawile Pu Tawn le Pu Rammawi tu a thlah hna lai. MLA in Pu H. Biakzau zong rat aa tim Pu C. Ngunliancung zong rat dawh a si ko.” tiah International Chin Forum General Secretary Salai Lahnim nih TCP ah a chim.\nMizoram um mi hna cu Chin cozah nih phungning in a sawm hna pin ah Thantlang khuanupa lei zong nih Lawngtlai um Laimi pawl hna zong puai hmanpi dingin an sawmmi hna an si.\n“Mizoram cu kan inn pa an si pin ah an mah zong Chin Miphun an si ve caah kan sawm hna nak a si. Cu chungah Chief Minister le Hluttaw Speaker zong sawm an si. Mi zei dah an ra kho te lai timi tucu kan hngal rih hna lo.”tiah ramkulh chimphuannak nawlngei tu U Soe Htet nih TCP ah a chim.\nThantlang Chin Miphun Ni hmang ding in Mizoram lawngtlai um mi Lai Students siangngakchia pawl (Troupe member) minung 17 zong Lai laam phunphun hmuhsak ding an i timh pin ah hlasak thiam minung 3 hrawng, EC chungtel ming 10 hrawng an zapi Mizoram in khual 50 hrawng tlun dingin timhtuahnak kan ngei. Kal a duh mi an tampi nain sawm mi an si lo tikah a har pah. Lai cozah a si mi, Lai Autonomous District Council (LADC) le Central YLA cu sawm kan si lo.”tiah a cunglei upa ICF- G.S nih a chimchap.\nTukum Chin Miphun Ni tuahnak ding caah sing 3000 tluk dih ding in suaisam a si i cuchung ah ramkulh cozah nih sing 1000 budget a pek hna i a tangmi sing 2000 tluk hrawng cu Committee hna he i bawm in ramchung/leng ah an kawlhawl lio a si. Mah ni le caan ah ramchung/leng in khual 1000 tluk phan dingin timhlamh chuang mi a si tiah kan theih.+++\nTags: 72nk Thantlang Chin National Day ah Zoramthang\nPrevious Lungpi Cinthlaklei Sianghleirun Siangngakchia Nih An Tonmi Harsatnak le Zuamcawhnak\nNext 1003 Nih Duhlonak Langhternak Min An Thut: Pu. Ral Hmung Certual Ah Shopping Mall Le Hotel Sak Ding Timhtuahmi Ah Mipi An Lung A Tling Lo


Philippine Siangngakchia Nih Degree Lak Khawhnak Ah Thingkung 10 Cin A Hau – THE CHINLAND POST\nPhilippine Siangngakchia Nih Degree Lak Khawhnak Ah Thingkung 10 Cin A Hau\nTCP-Kalay| 2019 June 5| Philippine ram ah Siangsangrun le college siangngakchia vialte ah mi pakhat nih a tlawmbik thingkung 10 cin lawng ah degree pek a si cang lai tiah hluttaw nih upadi thar an fehter mi nih vawlei cung ni khua aa thlen cuahmah lio ah thathmennak tampi a chuah pi lai ti hi an zumh.\nUpadi thar ning te in mipi nih an zulh khawh dih ah cun thingkung billion 525 cin cia bantuk a si cang tiah an chim.\n“Siangniamrun siangngakchia million 12, Siangsangrun ah sing 5 hlei, College degree la ding mi sing 5 hlei kum fatein an um. Mah vialte nih upadi thar an zulh ah cun kum fatein million 175 cin cia bantuk a si ko lai tiah upadi thar tialtu Magdalo Party MP Gary Alejano nih a chim.\nChanthar mino nih an zulh tak ah cun thingkung billion 525 nak tam kan cin khawh lai. Mah thingkung chung in zatuak 10 a nun ah cun mino nih thingkung an cin mi 525 Million a nung kho ko lai ti a chim tiah CNN Philippines thawngzamhnak ah a chim.\nPhiliippine cu vawlei cung thingkung hau tam cem ram pakhat ah aa tel ve i zabu 20 chung ah thingkung umnak zatuak 70 in zatuak 20 a tla. Thingkung a um ti lonak hmun cheukhat ah Ti lianhnak le vawlei cimh a tam ngai ko tiah theih a si.\nPrevious Vok Tlangrai Tlaihhipnak Caah Vietnam Ah Vok Nuai 2 An Thah\nNext Vawleicung Ram Nuam Bik Finland, Denmark le Norway An Si; Australia 10nk le US 19nk An Si


Nancy Dawt Chin Sung Pyithuh Hluttaw Hmaikal Salai Van Bawi Lian Vote Pek Bak Ding – Onlinenungak\nNancy Dawt Chin Sung Pyithuh Hluttaw Hmaikal Salai Van Bawi Lian Vote Pek Bak Ding\nKum 2010 siseh, kum 2015 thimnak ah palai a dir ngammi mino kan um lo. Cozah rian cei le cim in a tuan cangmi (Cheukhat cu pensen pek cangmi) kan pa le cheukhat le kum upa deuh an si hna cucu a luancia thimnak nehhnu zoh ah fiang tuk in kan hmuh khawh. Cu nih kamkhat leiin a langhtermi cu “Mino khoika dah an um?” ti hi a si. “Ziah nihin mino thaizing hruaitu”nan kan ti tung. Chunhthah i khengbel fimtu le saruh le ttilttawt a bawhmi uico tthawltu men ah mino nan kan hman. Kan thazaang cu nan duh ngai. Asinain, miphun rian khinh nan kan timh lo. A thatnak savo paoh lak nan itim peng rih ko.\nTheih lengmangmi le chim lengmangmi miphun pakhat a tahfung a simi mino kha cawithlir, cawnpiak le dirkamh silo in rianfial chukchok ah nan kan hman i, rian cawnpiak nan kan tim lo, rian khinh nan kan tim lo. Tutan thimnak ah thantlang peng, Pyithuh Hluttaw in ai zuam dingmi Salai Van Bawi Lian mino diktak tel hi cu thangtha lawlaw in rak kan cawithlir piak ve uh. Kan thiamhlei, kan fimhlei tinak silo in riantuannak hmuhton tampi a ngeimi nih rak kan tthihruai uhlaw kan cawnnak, kan thiamnak nih a tlinh lo zongah raltha tein miphun caah a dirngam ding mino kan si ko.\n1. Chin Mino nih kan I zohchunh dingmi ramkhel hmaikal (tteih-sit) a si:“Ralthuam rak kan zalh uhlaw raltuk nak hmun ahcun rak thlah ve tuah ko uh” ti hi si ko. Fimcawnnak a zatawk a ngeimi, pawcawmnak rian a ngeimi mino nih nihin boruak a rit tukmi ramkhel ah kai peih lai a ti ngamtu hi upat lo awk a tha lo. Salai Van Bawi Lian nih teinak a hmuh ah cun Chin mino ramkhel rianttuan dingah kan ral a ttha chin lai, chin mino tampi caah lamsialtu a si lai, ramkhel ah mino hmaikal (tteih-sit) a si lai. Kawl tampi a kan sut piak khawh dingah mipi nih kan dirkamh herh.\n2. Eihmur (Corruption) a doh bakmi a si : “Chin ramkhulh ah eihmurnak ka doh lai” tiah a au ngammi van chuah pi tuah hna usih. Cozah a tuan cuahmahmi hna hmanh nih a min fak in an auh ngam lomi cu “Eihmur” hi a si. Amin din ah “Laksawng” an ti. “The Asia Foundation” nih hlathlanak a tuahmi report ah Chin State cu eihmurnak (Corruption), le ningcanglo phaisa i peknak le halnak ah top-10 cazin ah kan um. Eihmur nak kan doh lo paoh ahcun kan thancho ning a khulfum tuk la, ramchung minung nuncan ziaza zong a rawk thluahmah lai, kan ram a ttumchuk la. Nihin ah kan ramchung ah zeitluk in dah eihmurnak kan ibuaipi ti cu kan tappi le lungthu nih theih tuk ko khah! Eihmurnak a dohtu ding mino hi vote pe ko hna usih.\n3. M.A Palai a si: Ramhruaitu hna kan zoh tik hna ahhin fim cawnnak nih hin tampi a phihkhar hna ti cu al awk tha lo a si. Centeral cozah i hluttaw a va kai tik zongah kan mithmai a bi lo rengreng; M.A pakhat hme si cu.., Tutan kan thimmi Pyithuhhlutdaw Palai (Mino hmaikal) hi fimcawnnak ah M.A dawh a si cuh.\nVote Salai Van Bawi Lian


President hlun Donald Trump nih a hotel ah free in rak riah dingah a sawm hna – The Cherry Par\nPresident hlun Donald Trump nih a hotel ah free in rak riah dingah a sawm hna\nMah ruangah rian ngeitu Democrats an Pi Chur Nancy Pelosi cu faak ngai in soiselnak a tong. President hlun Donald Trump nih a hotel ah free in rak riah dingah a sawm hna. Social Media le News tampi ah Biden cozah tiang soisel an ton caah Joe Biden nih ngaihthiam a hal than hna. Mah hnu ah Capitol Hill innpi chungah an thial than hna.\nRelchap, Thawngpang Neknawi; Tuchun thawngpang ah a laar bikmi cu Capitol Hill a cawngtu US ralkap thong 5,000 hna cu an duh na loin motor chiahnak ttuang, garage i an ihter nak hna hmanthlak nih mi thinlung a fahter ngaingai. Ralkap pawl le ralkap chungkhar vialte an thinhung dih ti a si. Republican congressman pawl nih an riahnak hmun ah an rak hnemh hna ti a si. Mah ruangah tuanvo ngeitu bik, Nancy Pelosi cu social media le main stream media nih faak ngai soisel a tong.\n← 𝐀𝐮𝐬𝐭𝐫𝐚𝐥𝐢𝐚 𝐚𝐡 𝐒𝐭𝐮𝐝𝐞𝐧𝐭 𝐕𝐢𝐬𝐚 𝐢𝐧 𝐚 𝐫𝐚 𝐦𝐢 𝐩𝐚𝐰𝐥 𝐫𝐚𝐥𝐫𝐢𝐧 𝐝𝐞𝐮𝐡 𝐧𝐚𝐧 𝐡𝐚𝐮\nPresident an tuanka poll : Obama 62%. Trump 52%. Joe Biden 32% ningzak taktak a si →


Good News : Gen- Min Aung Hlaing Cu Tluk Lei A Hnaih Cang. – Chintanbo\nMin Aung Hlaing Cozah Hi A Tlu Colh Hrimhrim Lai!Ralkap nih uknak an lak hnu in bank an khar hlei ah Myanmar phaisa kyat man a zor caah ramdang cawkmi(import) datsi a lut ti lo, atu lio ramchung a ummi datsi hi thla hnih hrawng lawng a nguh cang lai an ruah tiah Reuters nih a tial.\nRamchung kan hmanmi datsi(gasoline,diesel etc.) 98% hrawng bak hi ramdang cawkmi a si, ramchung ah chuahmi a tlawm tuk. Atu hi datsi man a kai thluahmah cang. Atu hi ralkap kuttang ummi Myanmar sipuazi cu ai cawl kho ti lo, a thaw pit dengmang. Hiti ning CDM kan peh khawh ko ahcun Min Aung Hlaing cozah a tlu colh hrim lai. Credit: Salai Lungthli Tum\nRelchih Dingmi Pawl: Min Aung Hlaing tapeh Ngun Cung Lian hi CNF zamtak in MPC ah a rak tuan lio kha cu ka mawhchiat tuk lem lo, nain NLD cozah an kai hnu ah MPC an hrawh i riantha a ngei ti lo caah riantha a pe than kho ding USDP le ralkap an tanbo ah ai cang. Wirathu le Hla Shwe a uartu hna nih cun an hun uar ngai.\nMAH nih uknak a lakmi zong hi Ngun Cung Lian cawlcawnghnak aa tel ve lai ka zumh, atu cu ai ruah chan bantuk tein MAH a ke tawl piaktu ding caah riansang an pek cang. Chin miphun minchiattertu le belnang nehtu Ngun Cung Lian, phaisa in cawk khawhmi man fawi bik minung. All Credit: Salai Lungthli Tum\nCei Ko Cang Hna Seh : Min Aung Hlaing Cozah A Tlu Cang Lai.


Thantlang Nih Tuanbia Roling Tial! – The Cherry Par\nThantlang Nih Tuanbia Roling Tial!\nTHANTLANG NIH TUANBIA ROLING TIAL.\nThanTlang nih Vawlei a hmunh chung philh khawh ti lo ding mi TUANBIA ROLING tial. Phaisa in tuak ah cun billions in billions man rel cawk lo ding khua a chuak tak chung Ram le Miphun caah cun. Mah vialte man sungh zong a tih lo Ram le Miphun caah cun.\nKan Pastor le Bochan mi Kan pa le hna nih an nunnak tiang an pek. Vawlei dongh tiang kan philh lai lo a Hmun zungzal lai an tial mi TUANBIA ROLING. Ram leng um a Hrin te fa zong nih kan si khawh leng tiang in kan dir kamh zungzal lai.\nCun Philh awk a tha lo mi MI ROLING Chuahnak ThanTlang Khua/peng Mirang zong an lung zong mit viar in do Tu Pu Lal Luai, Mi Roling Major Hrang Nawl cun Kawlram president Henry Van Thio. Ni hin CDF kan pasal tha le hna Rallokap zong an lung zong mit viar in an tuah lawng si lo in va kah hlan hmenh ah an sakhan tiang an chuahtak cang.\nBiapeh: in Tuar nak lei in tiah cun ThanTlang peng Khua bawi vial Te thi lo nung lo in hrem an rak si lawng si lo in nunnak tiang liam mi zong an um. Ni hin ThanTlang pi hmenh cuahtak chung a si cang. Kan zai maw zai nai sai hlah. Kan ral kan I fiang kan thawn chinnak tu si.\nThantlang CDF hi mizei poh nih faaktuk in nan mawhchiat i ka lungtha lo ngaingai! ThangTlang CDF hi mizei poh nih faaktuk in nan mawhchiat i ka lungtha lo ngaingai. Social media le personal blogs cheukhat ah ka hmuh mi cu Isis bantuk ti tiang in nan ti hna, zeidah a cang, zeitin dah a si hnga tiah khua ka ruat nan a hliah ka hmu kho lo, a parvuan in ka hmuh khawh mi cu ca tial tu cheukhat nih ruah ciammam ten palh nak bawh in TT CDF kha a deng/ phawmh bak ko hna tihi a si, Chin ram cu internet phih a si caah mipi nih chin ram kong kan thei tuk lo.\nTT CDF ca chuah ka rel i ka hmuh ningah a vuak tu hi a theifiang set lo in ka hmuh, a sinan Lai phunh le khrifa phung in kan leng hna lai an ti, (ka hmuh ning ah) Saya Van Bawi Lung thihnak kong ah TT CDF a si pek aho sipek ah ngaihchiat pinak le nawlnak kan tuah hna lai an ti duhnak a si tiin ka hmuh, cucu toidor a si. ruat uh law Mithi Saya Van Bawi Lung hi mizei nih vuak ti an thei lo bantuk a si. A poituk i ngaizong a chia tuk, tahchunhnak ah TT CDF siseh law an i pheh hnga lo i an chim ko hnga ka ti. (ka palh khawh) zei caah tiah an ca chuah ka hmuh ning.\nChin Miphun ah a ninghngal tuk mi kan um, pumpak min bak in, Chin miphun huap riantuan mi kha zei-ah kan rel hna lo, ziah adiknak ah cun nan ti lai, ziah na theih taktak tung lo, US zongah Palek hi an buai hnawh tawn hna i a hram ngaingai zoh ah,kah mi pa? Nu kha palh nak a rak nei deuh peng. Carel tu mipi zong fim a hau, mi pakhat nih a duhning poh in promote aa tuah khawh lo ding a biapi, mipi hi biachah thiam mi kan si a hau.\nUS ram an fim nak cu mipi hi an rak fimtuk, United State si bang vawlei cung miphun kan tling, nawl nei tu nih thil an tuah hnuhnu ah cun zeitik hmah ah fawile bai in an kir tilo, Chin ram zongah mipi uknak lak a si CDF le CNA nih a tlangpi in hruai a si. Ram pumpi hruainak in NUG zong ai tel ve D day zong cu thanh a si, (ruat cio ko uh) zei sipoh ah TT CDF dirhmun cu kan thei rih lo. TT CDF le Mara CDF zong cu pehtleihnak an nei ve ko lai. an mah nih an theih ko, a karlak ah propagenda, Idiology in midang a rak virhkhoih mi an um hi a ttha lo.\nChin ram ah a tthawng mi peng nan tam ko nan Than Tlang peng nih kan santleih lo buin Chin miphun dothlen nak ah rethei bik a tuar bik kan si, raalkap nih an kan vuak chel thongah an kan thlak chel pawta kan phur chel kan hmunhma ah lal hnawh/ zawmhtaih tuarcem kan si, CNA ca zongah kan tuar cem, fangfak thawhbur a phunphun elngam lo ten kan burh hna, a karlak ah vuak kan tong, kan mino thatha ral le zawtnak ah a kan paamtak, Thantlang peng nih kan zai bal lo kan hmitthli cu a tla a sinan ram le miphun caah a dan si kan ti, veikhat cu CNA bawi (kan mah chung veve an si).\nKa Pu nih Ka Ni pasal Ka TTang cu a vuak, sautuk a vuak, khua mi a hmutu an tap dih, ka ttang nih a chim mi cu ka that lawlaw ko a ti, a letngam lo let nak thazaang zong a nei lo, ka ttang cu khua secretary a tuan mi a si, cun kan khua ah kan i bochan bakmi Bawlung chuih zong a thiambak mi kan tlangval no te cu CNA a kal khawh tlawmpal ah raal ah a pam, catial tu kei mah zong zarhkhat chung pawta ka phur i raalhrang pawl nih khua mi an vuak hna kan mihrut holhthiam lo tiang an vuak i a thi luklak, chimcawk lo a si kan khua kong long ka tial.\nChin mi nih thil pipa pa khatkhat kan chim rel tikah pengtlang chim hmangpawl nih buainak an chuah pi zungzal, a tu TT CDF kong zongah a peng phun in nan chim, ziah TT ah pengtlang le Chuahkeh nak khua aa dang mi tawr kan um Khualhring Tlang, Lau Tu tlang, Zophei Tlang, Mara Tlang an tam pi rih. tahchunhnak ah Dr Sa Sa zong cu ka Pi a ti maw (ka palh kho men) Halkha a si a ti ko cu teh, Mara ah Cinzah phun an tam pi TT zongah Cizah ah an tawr ko.\nKa hngakchiat lio ah Halkha pawl cu an sualtuk tiah ka rak theih lengmang Halkha ka rak tlawng i an rak ka vuak i ka ngaihchia tuk, Hakha cu an sual tuk ee tiah an i caih len a sinan a ka vuak tu cu Khua Bung (chuah keh nak) in Hakha ah a um mi an si, mah a ka vuak tu cu mittha a si ko khrihfa upa hna a si cang, chimduhnak cu Chin miphun ah a bik in Halkha Thantlang peng hrimhrim ah a pengpeng in khuai le hrawh i tim ding si lo mah le mah dih kan si.\nkaa lawm. Linlin Bawitlung\n← Breaking News; Thantlang SAC Ralhrang nih Sianginn Saya an Kah, Hliam a Pu!\nNgaihchia mi Mara Kan Unau Chungkhar caah MCC – USA hi ṭuanvo lak dawh asi cang.! →


Trump Dohtu Nu 4 Hna Lak Ah Pakhat Cu Meithal In Thilak In Kah Ding A Si Ti An Chim Ruangah A Linsa Chin Leng Mang — Salai Ephraim Thawngpang\nTrump Dohtu Nu 4 Hna Lak Ah Pakhat Cu Meithal In Thilak In Kah Ding A Si Ti An Chim Ruangah A Linsa Chin Leng Mang\nAmerican democratic, congresswoman Nu pali Ilhan Omar, Ayanna Pressley, Rashida Tlaib, Alexander OcasioCortez hna cu Trump nih American ram caah t’hat hnemnak le zawn ruahnak taktak a ngeimi an si lo caah an dih lak in an mah le chuah keh nak ram cio ah an kir awk a si lai tiah a chim.cu tlawmpal ah Nu pali hna nih cun US democratic hruaitu hna sin ah le thawnglatu rampi hna sin ah Trump nih hi bia a chim mi hi miphun thleidan nak a ngeih ruangah a si tiah fak lak in Trump cu an phomh.\nCun, Trump konghe pehtlai in an bia chim relmi a tam ruangah American Police officer Mr Charlie Rispoli le Angelo Variso hna nih cun Nu pa 4 hna lak ah a holh tam cem mi American ram mi bak a si Alexander OcasioCortez cu meithal in kah mei ding a si ko tiah an mah pumpak facebook chung ah Ca an post caah Police officer Mr Charlie Rispoli le Angelo Variso hna cu an pahnih tein an rian in chuah an si tiah an chim.hi ruangah hin Republican le Democrats an hruaitu pawl hna karlak buainak a linsa chin lengmang.\nDemocrats pawl hna nih cun Trump cozah hna cun miphun thleidan nak an ngei i,mah hi thil hi international phung hram buar zong a si pin ah ningcanglo thil a si tiah biatak tein an den t’han rih hna.cu pin ah hi buaibainak ruangah hin a luancia kum 2015 lio ah Hollywood Stars Johnny Depp, Carole Cook hna le hlasak thiam minthang Madonna le an hawi le hna nih Trump thah an rak timh nak vialte tiangin Breitbart News nih a thar chuah dih t’han tiah an chim.\nCun,kum 2017 lio ah khan American Democrat Senator Maria Chappele Nadel nih cun Trump cu a rauh hlan ah t’hah a si lai tiah a rak chim fawn.Large of Breibart News Editor John Nolte nih cun Trump cozah le vote a petu hna an doh nak hna hi a tu an buainak he fonh cun a voi 639nak a si cang na in Trump cu zei ti hmanh in an tuah kho taktak loh tiah a chim.cun, Trump nih congresswoman Nu pali hna a ti ning hna cu huat awk zong a um lo.Trump nih cun an caah American ram cu an um nak caah a t’hat lo a si ah cun an ram le ram cio ah an kir kho ko tiah a chim mi a si ko tiah an chim.\nTagged Trump Dohtu Nu 4 Hna Lak Ah Pakhat Cu Meithal In Thilak In Kah Ding A Si Ti An Chim Ruangah A Linsa Chin Leng Mang\nSalai Csthang Cp Nih Paletwa Chin Ralzam Hna Kong A Chim Mi CuZangfak Taktak An Si →\n← US House Nih Trump A Ti Khawh Lo Tuk Ruangah Israel Ram Cungah Tuan A Tihmi Cu Dah Ngai A Poi Ko


Thet Mon Myint Nih Hringtu Nu Dirhmun Ka Phak Hnu In Ka Nu Ka Dawt I Ka Zawnruah Deuh A Ti – THE CHINLAND POST\nThet Mon Myint Nih Hringtu Nu Dirhmun Ka Phak Hnu In Ka Nu Ka Dawt I Ka Zawnruah Deuh A Ti\nTCP-Thantlang| 2018 May 2| Fa pahnih a ngeih hnu in hringtu nu le hna dawtnak le zawnruahnak lungthin tam deuh in ka ngei i ka hngalh chinchin tiah Kawlram lemcang thiam Thet Mon Myint nih a chim.\n“A hlan ah ka nu hi ka dawt i ka zawnruah tukmi a si. Atu ah cun nu can dirhmun ah ka dir ve caah nu le te dawtnak le zawnruahnak hi a hlannak in a tu ah a thar in a thawtnam ka hngalh chinchin cang” tiah Thet Mon Myint nih a chim.\nThet Mon Myint cu a fale pahnih le a innchung pa caah nu dir hmun puitling i a dir cang caah nu le hna dawtnak le zawnruahnak kong ah a tubantuk ruah sepmap tein a lungchung chuak a chim hi a si.\nNu can dir hnun a phak ve cang caah a rian a simi lemcang lei ah a caan a pek khawh lo caan zong a um len. A fa le zohkhenh pah in a rian lemcang zong a tuan pah chih kong cu a tubantuk in a chim.\n“Hringtu nu dirhmun timi hi a rak fawi lo mi a si. Fa le an chuah hlan in zeitin dah kan um awk a si timi tampi kan ruah cia pin ah kan um ning le kan cawlcangh ning tiang in ralrin a si. An chuah hnu ah cawmken ning kong zong hmailei ca tiang khuaruah a si. Hi kongah ka rian lemcang zong hi ka kaltak caan a tampi. Caan pek zong a har ngai, kan tha zong a bat caan a tampi. Asinain ka riantuan thabat caan ah ka fale aw thawng ka theih cun ka thabatnak vialte a tlau dih” tiah a chim.\nThet Mon Myint cu 2014 kum February 14 ah a vapa Ko Shit Ngaing he a thiangthitumnak an rak tuah. Atu ah cun fapa Aa Chit le a fanu Lah Win May an ngeih hna. Amah cu 2012 kum le 2016 kum lio ah Academy laksawng voihnih a hmu cang tiah theih a si.\nPrevious A Hmasa Bik A Tluk Ruang Ah Vawleipi Theih In A Minthangmi Kum 4 Ngakchia Model (Video)\nNext Model J Naw; 2018 Kum Zungmawi Rian Tuanman Ka Hmuhmi Kachin Ralzaam Caah Ka Hlut Dih Lai


LOUISIANA State um mi hna lawng nih (Emercency National Security Fund) ca’h $54, 800.00 an thawh – The Cherry Par\nLOUISIANA State um mi hna lawng nih (Emercency National Security Fund) ca’h $54, 800.00 an thawh\nMarch 19, 2021 March 19, 2021 Cherry News\nLOUISIANA State um mi hna lawng nih (Emercency National Security Fund) ca’h $54, 800.00 an thawh kan zapi te’n kan Kut bengh rih ṭhan ko hna uhsih. USA, Louisiana State ahhin Chin mi a um mi hi, mi tlawmte an si, Inn khat hman nih baulo te’n an thawh dih khan ah a tla. Chin mi tambik umnak Indianapolis le Dallas Taxes chinchin ahcun ngaih a um ngai ko.\nLouisiana um mi, kan miphun le kan ram ca’h Phaisa thotu hna, Bawipa nih ṭuan kawl khawhnak in pe chin ko hna seh.\nKan ilawm tuk.\nRelchap, An Nun an Pek Hi Maw Hun Philh Te Lai Cih. KALAYMYO – March 17 lawng bakte ah ‘ralkap’ kahnak in ‘minung 4’ an thi (Rev. Dr. Sang Uk Cung, March 18). A thimi lak ah Chin pasaltha Pu ‘Cin Khan Mang (kum 29)’ aa tel, a nupi le a fale hngakchia pahnih a rohtak hna (Rev. Dr. Sang Uk Cung, March 18).\nA nupi le a fale hmanthlak zoh ah bia nih lungfahnak le ngaihchianak a san zia a daih lo. Misual lainawng cung ah thinhunnak mei a alh. Dingthlu nih an sual man dantatnak lai a rel te hrimhrim ko lai. An pur caan a phan te hrimhrim ko lai.\nAn nun an pek cang. Nuhmei ah an nupile an i cang, an fale ngaktah ah an i cang. Chungkhar cawmtu nun an lakkanh hna. An thisen, an rian, an i lawmhnak vialte hloh in Federal Democracy caah rai an thawi. Khua a dei tik ah, cuanglur in MP le Minister na ttuan tik ah, hitluk an tem-in hi upat hmaizahnak le an caah rianhtu ding na si kha hun philh te lai cih. Thisen phahmi lamphei i laam caan a chuah te tik ah, ‘pasaltha’ le ‘nusualtha’ le an chungkhar temtuarnak vialte hi hun philh sual lai cih. Salai B Chan Khar\n← Hakha sakhaan ah hren mi a voi hnihnak Zung chuah, aa-mah-khaan timh mi tlamtlinglo\nA Fak Tuk Hringhran Ko E →


Election kongah Buaibainak Achuak Sual Lai Tiin US Mipi Cu Thinphannak In An Khat Ko Cang – Onlinenungak\nElection kongah Buaibainak Achuak Sual Lai Tiin US Mipi Cu Thinphannak In An Khat Ko Cang\nNov. election i Trump le Biden kongah biachahnak tuah a har pingpang sual ah cun, ram pumpi ah duhlonak langhternak a chuak phah lai i, mipi lak buaibainak (civil unrest), asiloah miphun buaibainak tiangin a chuak kho mi a si. A tu bantuk in thil a cang kho mi a si, tiin lungretheihnak a chuahnak a ruang cu, Thursday i Michigan thil a cangmi thawngpang an theih hnu in ai thok. Thursday thilcangmi ah khan, state governor fir (kidnap) tuah an duh ruangah le state capitol innpi doh an duh ruangah a dang minung 13 an tlaih hna, ti a si.\nCivil rights siseh, pumpaak ngeihmi thil le ri siseh, cun minung nunnak tiangin runven hau dirhmun hna kan duh na lo tein an kan phaakter taktak sual lai, ti kan phang ngai ko cang, tiah financial adviser a si mi David Powell bantukin a lungre a theimi American mipi an tam ngai cang. Zeibantuk phu hmanh ah ai telmi cu ka si lo. Cun a tel zong ka duhmi a si pek lo. Phunghman in news a reltu ceu ka si ko nain, ka lungre cu a thei ngai ko cang, tiin North Carolina, Raleigh khuasa Powell, ku 64, nih a chim. US conservatives pawl nih left-wing anti-fascistactivists, tiin an chim lengmang mi antifa misual (antifa thugs) pawl ko hi ka lungretheih mi an si. A herh a si ah cun, kan community runven dingah timhcia ka si ve ko cang, tiin Powell nih a chim.\nAK-47 pakhat kai cawk. Zenkuan man ai deng le kai cawk khawh peng ko rih, tiin Ewing tiin ai timi Denver ah a ummi sihni pakha tnih a chim. A cheukhat communities le groups pawl cu buainak a tlun tik i daihter rian lawng an i hmaithlak. Asinain, cu hna lak zongah cun meithal ai kenmi an tor i, a herh ah cun kut zong san ai timmi an tam ngai, ti a si. Oregon, Portland ah cun, buaibainak daihter dingin party khat le khat karlak zalongtein i chonhbiak khawhnak lam onh dingin left-wing activist Dre Miller nih right-wing Proud Boys pawl a sawm hna. Thilsining tawlrel awk that ti lo dirhmun a phaak sual pingpang ah, khat le khat karlak kahdaihnak umter khawh kan si zuam ah hau. Minak ka si bangin, a tu tiang ko rih ah cun hnungtolh kho ka si ti lo. Ka biar kai kaih cang, timhcia tein ka um cang, tiin minak rights groups J.U.I.C.E a tawlreltu Miller, kum 37, nih a chim. “The Proud Boys” timi biafang Trump nih a hman hnu in a tu bantukin a chim hi a si.\nUS nih a ton cuahmah lio mi terrorist thihphaihnak (terrist threat) hi mah ko tho tein khuachung runvennak tuah ai timmi pawl le thatlonak chuahpi zei a poi ti lem lo mi ramchung milor (extremist) phu hmtete hna sinin a ra te ding khi a si, tiah Oct. 6 ah Department of Homeland Security nih thawngthanhnak a tuah. New American think thank i Lee Drutman telhchih in, political scientists tampi nih Oct. i poll an tuahmi zoh tikah, politics he ai pehtlaimi mah le tinhnak cio tinco khawhnak dingah cun (political goals) buaibainak (violance) i hman zong poi a ti lo mi hi an karh chinchin cang i, American mipi vialte lakah cheuthum cheukhat hrawng an si cang. December 2019 lio nakin tamtuk an karh cang, tinak a si.\nA tu bantuk buaibainak a chuahnak a hrampi sidawh cem a si mi cu kan election hi a si ko. Buainak lian pipi cu a chuak lo nain, a liamcia kum tampi chungah a chuak ti lo mi buaibainak hmetete cu a chuak ngaingai ko cang, tiah Drutman nih a chim. Facebook hmang zongin Runvennak an Tuah Runvennak tuah dingin khua khangtu phu pawl cu Facebook groups siseh, a dang online platforms an i ser i an cawlcang. Thawngpang diklo i hman riangmang in raalkhat lei (political opponent) a tangmi politic minung pawl nih an taarmi buaibainak kong le thilri hrawhmi hei ai pehtlaimi video pawl cu an i phawzaam (share) hna.\nAugust lio i buaibainak a dirpitu hriamtlai phu pawl kham (ban) dingin Facebook Inc FB.O nih phung a ser chap i, a hmai thla chung lila ah Pages le Groups 6,500 a hrawhpiak hna. Asinain, hriamnaam lei le raltuk phunphai ai timtuk lem lo mi online phu hi a zaza in an um ko rih, ti a si. A tu bantuk i kan ram i social change a um lio ah hin, i hmaithlak dingmi rian kan i ngeih ve ko, tiin ai titu hriamtlai phu le pumpaak in hriamnaam ai ken i runvennak tuah ai timtu an tam ngai cang i, an tha zong a tho chinchin cang, tiah Harvard ah thawngpangdeuh pawl bihzohnak kong i mithiamsang Joan Donovan nih a chim.\nColorado Springs ah cun business a ngeitu Michelle Morin nih amah le mah i runvennak training a kai i, khat le khat kan inn le kan lo kani runvenpiak hna lai, cun nanmah pawl hi kan community ah kan in cohlang (welcome) hna lo, timi thawngpang hi left-wing misual (thugs) pawl kan theihter hrimhrim hna lai, tiin a conservative innpa pawl cu heh tiah a kutrit cang hna, ti si. Mah le mah i runvennak a lam tampi a um ko, hmeithal nak in hmual a ngei deuhmi lam tampi a um ko rih, tiin registered Republican a si i meithal ai ngeihmi Morin, kum 51, nih a chim. Tu kum kan election a phichuak hi Nov. 3 ah ai fiang te lo kho men, cu ti a si lai cu khuaruahhar awk a si lem lo, tiin Florida, Orlando ah mipi pawl cu Stephanie Porta ni mipi pawl bia a ronh hna. Zeiti maw hna i mi nih an in dironh sual tikah nan tawlrel khawh hna nak lai, tiin Stephanie nih cun poll a latu le vote petu kilvennak a tuahtu phu pawl a cawnpiak hna. Buaibainak daihter ning kongkau he pehtlaiin mipi training kan pek lio pi a si, tiah “anti-fascist” ka si, tiin mah le mah ai titu, Organize Florida phu an director Porta, kum 41, nih a chim. REUTERS. Chelsea Bawi


D-Day Thanh Mi Kongah CNF Spokesperson Pu Htet Ni Nih CNF/A Dirhmun A Van Chim Cang - TIMES OF CHIN NEWS\nD-Day Thanh Mi Kongah CNF Spokesperson Pu Htet Ni Nih CNF/A Dirhmun A Van Chim Cang\nPosted By: thawngthawng September 8, 2021\nNUG nih Sept 7 ah D-Day a thanhmi he pehtlai in mipi vengtu ralkapbu (PDF) hna nih cun lunglawm taktak in an cohlan. Asinain US le UK cozah nih cun kan cohlang lo timi bia cu an chim lo nain kahdohnak in buainak tuahremh ding cu kan cohlang lo tiah an chim. A sullam cu NUG nih D-Day a thanhmi hi kan cohlang lo, ti khi a si ko.\nD-Day kongah tlangcung hriamtlaibu tam deuh an dai rih. KIA ralbawi Gun Maw nih cun D-Day thanh a si lecangka in a social media ah Joshua 3:5 “Cun Joshua nih mi zapi hna cu Bawipa nih thaizing ah nan lakah khuaruahhar a tuah lai caah i thianh tuah u, tiah a ti hna” timi Baibal caang a tar colh. Hinih hin KIA nih D-Day an cohlan ko ti a langhter ngai ko. KNU Dooplaya District chairman tu nih cun NUG nih D-Day a thanhmi hi let than zokzok seh tiah cathanh a chuah ve.\nAsi ahcun NUG he riantuanti dingin hnatlaknak min a thumi CNF/A nih teh D-Day hi zeitindah a ruah? The Chin Post nih CNF Spokesperson Pu Htet Ni cu NUG nih D-Day a thanhmi kongah CNF dirhmun zeitindah a si tiah kan hal i a tanglei bantukin a kan leh.\n“NUG nih thanh mi D-Day hi CNF i kan dirhmun a si ve ko. D-Day nak hmanh in Myanmar ram pumpi Mipi dothlen nak ni, asiloah mipi dothlen nak thazang thar kan lak thannak ni ti nih khin a huap deuh hnga. Cun D-Day hi nikhat ca lawng a si lo. Ralhrang nawlngeihnak dih ter i mipi nawlngeinak kan hmuh hlan tiang a si lai. Kan duhmi kan kut chung a phanh hlan tiang D-Day hi pehzulh peng a hau ko. D-Day thawk in kan mipi he a ka kip in kan ti khawhtawk cawlcangh cio ding hi CNF/A kan biakhiahnak a si ko”.\nA sullam cu NUG nih D-Day a thanhmi cu CNF/A nih a cohlan i a hlan nakin kahdohnak an tuah cang lai tinak a si. Bawipa nih CNF/A le CDF violate kilveng hna sehlaw teinak kan hmuh tiang hruai ko hna seh. Credit: The Chin Post\nA Miak Le A Sung Lawng A Tuak Tan Mi Business Man Pawl An Bia Cu Zeipipa Ah Ruah Piak Ding An Si Lo\nRalhrang nih Chin miphun zei an kan rel lo naak a langhnak bik cu Biakinn a kan buarpiak pengmi hi a si\nR2P Executive Director Simon Adams Nih Min Aung Hlaing Cu A Hloh Bak Ko\nThantlang Khuachungah An I Kap Than A Thi Mi Zong An Um\nBawipa Nih Kan Ralhrang Pawl A Kan Khrih Piak Cuahmah Ko!!


Chinram Huap in NLD nih a Tlawm Bik 75% in Tei Lai Tiah an Zumh – THE CHIN JOURNAL\nChinram Huap in NLD nih a Tlawm Bik 75% in Tei Lai Tiah an Zumh\nHakha ah NLD mino nih thazaang hmuhsaknak an rak tuah lio (The Chin Journal)\nAtutan Myanmar rampi thimnak ah Chin ramkulh huap in NLD nih a tlawm bik 75% in kan tei lai, tiah Chin ramkulh NLD chimnak nawlngei Pu Jacob Thang nih a chim.\nHakha peng ah hin cun NLD nih 100% in a tei lai tiah an zumh i, Thantlang peng belte hi anmah NLD zong an i fiang kho tuk lo.\nPu Jacob Thang nih, “Hakha peng ah hin cun 100% in teinak kan hmu lai tiah kan ruahdamh. Thantlang peng belte hi acheuchum hrawng cu kan zumh nain dikthlir in chim chung awk ah a har ngai,” tiah a chim.\nCun, Chin ramkulh chung NLD a dirpitu mi tam bik hi kum 40 cung minung an si hna i, a pahnihnak a tam bik cu mino an si, tiah a langhter chap.


Sui Tha Iang: Fimtuk Le Thiamtuk Ruahnak Nih A Sungh Pi Mi CNLD – Chin World News Evening\nSui Tha Iang: Fimtuk Le Thiamtuk Ruahnak Nih A Sungh Pi Mi CNLD\nNovember 11, 2020 November 11, 2020 Salai Van Chin News\nFimtuk le thiamtuk i ruahnak nih a sungh pi hna: CNLD soisel si loin CNLD tlamtlin lonak le chambau nak chim poh ah CNLD hruh tanh in a tanh tu cheukhat nih comment ah “mihrut” an in ti lai. Kan Bible ah mihrut cu cawnpiak hlah an huat lai timi hna a lo pah.\nKan bia hi luantuk hlah sehlaw a tha lai. Mi nih an in duh hna lo caah nan sungh a si ko. CNLD nak in NLD kha mipi nih an duh deuh caah an vote a si ko. Nan sungh le cang kaa in mipi kha “mi hrut miphun daw lo- miphun tlau- ramkhel fian lo-cite le ngapih i lem khawh mi” nan hei ti hna cuh. Nan bia luan hlah seh. Nan lungput hi teinak hmu tlak lungput a si khe lo.\nNan biachim hrimhrim hi teinak hmu tlak biachim a si lo. Nanmah cu maw fim bik nanmah cu maw ramkhel thei bik nanmah cu miphun daw bik, miphun caah nan tuah nan tuanmi cu rak chuah pi uh ca cuai kan thlai hnik lai. Mi nih an kan duh lo, kan biachim ruang ah duh le tanh cu chim hlah. A huat bak in a kan hua tu an karh ti kha i theih uh. Zeiruang ah kan sungh? Zeidah kan i remh awk a si? Zeidah kan chambau? ti kha teh mifim nan si ahcun nan ruah? Cattialtu: Sui Tha Iang\nA Dik Ahcun Vice President Hi A Mawh Hrimhrim Lo Kan Ti Cio Maw?


Thaw Thi Kho? Askives\nPossible Answer Nov 05, 2012 · Karen New Year 2752 Unity Football League (Singapore) Round 1 ... ... Haythaw - read more\nKwe Ka Lu is a Karen language news group in Burma, covering news and multi medio on Burma and the Karen People - read more\nPlease vote if the answer you were given helped you or not, thats the best way to improve our algorithm. You can also submit an answer or search documents about thaw thi kho.\nQuestion Analizer General: Asia, Burma, Bwe people, Democratic Karen Buddhist Army, Cinema of Burma, Thway Country: Singapore, Myanmar Holiday: New Year's Day Sports\nLeague: Football League Facility: Mg Chit Thu Palace Organization: Unity Football League URL: www.thawthikho.blogspot.com\nMa Pyaung Lae Thaw Myitta - YouTubeAug 12, 2010 · Nyi Hmya Chin Series Khin Mg Toe - Ah Kyite Sone Mandalay Thi Chin MyarVocalists: Khin Mg Toe Album Name: Ah Kyite Sone Mandalay Thi Chin Myar Lyrics: Myo Ma Nyein, U Ba Thein, Bo Kalay Tint Aung, Ko Myin Lwin English Words, Hindi Meaning - Wright State...English Words, Hindi Meaning : You may speak a word in English, but, if the listener is thinking in Hindi, he/she may get a completely different meaning. COMMUNITY ASSOCIATION for RURAL DEVELOPMENT (CARD)Dawtmi rianttuan hawi hna, CARD rianttuannak kongkau information hi zung lei in tam deuh in kan thanh kho ulaw a ttha. Abik in hi kan webpage hna ah hin chia kho ulaw ... KhuapuiZei huaha lo ah kan pa le pipi thinlung kan i hliamkhuai sual dih. Lam ton hmanhah kan i chon ti lo. Rian kan tuanti kho lo tikah dawtnak a zor i, Miphun zor chuknak ... Myanmar Movies ListMYANMAR MOVIES List Myanmar Movie Channel: is mush more than just watch myanmar movie online.It also has alot of high quality myanmar movies can watch with your ... คำศัพท์ในภาษาถิ่นใต้ภาษาไทยมาตรฐาน . การถอดเสียง . แสดงหน่วยเสียง . ภาษาไทยถิ่นใต้ Biaknak-HmurkaKan pa le nih “Chin miphun cu Shan Siangpahrang tih ah tlang cungah kan rak kai” ti hi an chim ciomi a si. Ralzam kan si caah hmun khat in kan ra kho ti lo. View More Resources\nGiáo trình Auto cad 2007 - Tài liệu, ebook, giáo...Tóm tắt tài liệu Giáo trình Auto cad 2007, để xem tài liệu hoàn chỉnh bạn click vào nút DOWNLOAD ở trên Ấm lên toàn cầu – Wikipedia tiếng ViệtẤm lên toàn cầu hay hâm nóng toàn cầu là hiện tượng nhiệt độ trung bình của không khí và các đại dương trên Trái Đất tăng lên ... 108GAME - Play Free Online GamesFree Online Games at 108GAME.com. Awesome action games, puzzle games, adventure games, multiplayer games, skill games & best action games. Chia rẽ Trung-Xô – Wikipedia tiếng ViệtChia rẽ Trung-Xô là một cuộc xung đột ngoại giao chính giữa Cộng hòa Nhân dân Trung Hoa (CHND Trung Hoa) và Liên bang Cộng hòa Xã hội ... Master Index of DFO Rapid Response Inundation MapsMaster Index of DFO Rapid Response Inundation Maps - 2000 to 2008: Last updated May 16, 2008 by EKA: Year: DFO # Glide Number: Country: Detailed Locations HEROPLAY - Play Online Hero GamesFree Online Hero Games at HEROPLAY.com. Awesome Batman games, Spiderman games, Superman games, Avangers games and other hero games. web.mit.edu/jik/src/Attic/kerberos_ password...- . .,mn 0 01 05_1 1 10 100 10th 11 11_d0003 12 13 14 141a 143b 15 16 17 17igp 18 19 1900 1901 1902 1903 1904 1905 1906 1907 1908 1909 1910 1911 1912 1913 1914 1915 ... YES, we do have your Coat of Arms and Last Name...YES, we do have your Coat of Arms and Last Name Origin - Last Name Origin VIEW OUR FAMILY CREST GIFT ITEMS HERE PURCHASE AN EMAILED COAT OF ARMS JPG PURCHASE A ... close ×


Salah Livepool a phakka a hmuh ning Dalglish nih a chim – LAICOMM\nSalah Livepool a phakka a hmuh ning Dalglish nih a chim\nLiverpool manager thing si mi Kenny Dalglish nih tukum lawng club ah a rak pha na in Premier League ah laksawng thatha a co kho tu Salah cu a thangthat. Sihmanh sehlaw Liverpool ah Salah a phak ka cun zei ah a rakrel lo nak kong le a hmuh ning a rak palhnak kong a chim.\nKenny Dalglish nih “Hman te chim ko ning law Salah club a phak ka cu zei ah ka rak rel set lo. Sihmanh sehlaw a phak ka in goal a thun khawh. Mah lio ah a dang zaanglek pawl zong an phak ka cun goal an thun khawh cio ko tiah ka rak ruah.”\n“Sihmanh sehlaw a thiamnak cu khuaruahhar ngai a rak si. Puai kip ah goal a thun mi ka rak hmuh thluah mah. Tu ahcun Premier League ah a thiambik min cazin ah a tel mi zaanglek pakhat a rak si cang” tiah a chim.\nSalah cu tukum Liverpool caah puai 51 a celh i goal 44 tiang a thun khawh. Cun goal 16 a siam piak khawh fawn hna. Puai 51 lawng a celh na in amah ruang ah Liverpool nih goal 60 leng an ngeih khawh nak a si.\nPrevious Hmailei a sining kong he pehtlai in mipi theih dingah Messi nih a chim\nNext Eto’o: Barcelona Ah Messi a um lo cun si kho lo


April Thla Chungah International Airline Pi Cu An Van On Thang Ruang Mang Ko Cang Lai A Si Nain Thil Pakhat Um Mi Cu Zuamcawhnak Tuk Hi A Tam Ngai Tiah Theih A Si. – Chintanbo\nThla 2 chung cu bak te cu khuakhat le khuakhat I tlawnkai nak internationl arline cu april thlachung In cun international pi cu april thla ni 17 in cun an on than cang lai tiah theih a si.a si nain cu thawng thanh nak an van chuah hnu in malaysia le singapore hna ah cun khualtlawn khawh a si ko lai nain korea le japan hna in cun a kal lei c loh in a raktlung lei deuh lawng te an si lai tiah theih a si.\nThla 2 lengkai an phih cangmi international airline cu April thla chungah an hong than cang lai tiah thanhnak an tuah cang nain zuamcawhnak a tam ngaingai rih tiah Kawlram Khualtlawngnak He Pehtlai In Agency nih DNA ah a chim.Kawl Ti Toih Pui a dih hnu April 17 thawkin kan hong cang lai tiah thawngthanhnak a van chuah hnu in.\nThai, Malaysia le Singapore hna ah cun khualtlawn khawh cu a si ko lai nain Koria, Japan le ramdang dang ahcun ramdang ah a phanmi, a rak tlung dingmi deuh lawng an um lai tiah a mah nih a chim chap.Covid zawtnak le nawlngeihnak laak hnuin ramkhel buainak ruangah. kum 2 lengkai sunghzatlaknak a tongtu agency nih sining thing phak than khawhnak ding ahcun caan tam deuh laak a hau rih ko lai tiah a chim chih.\nThla 2 lengkai an phih cangmi international airline cu April thla chungah an hong than cang lai tiah thanhnak an tuah cang nain zuamcawhnak a tam ngaingai rih tiah Kawlram Khualtlawngnak He Pehtlai In Agency nih DNA ah a chim.Kawl Ti Toih Pui a dih hnu April 17 thawkin kan hong cang lai tiah thawngthanhnak a chuah hnuin Thai, Malaysia le Singapore hna ahcun khualtlawn khawh a si lai.


Afghanistan President Ashraf Ghani Le Pakistan President Nih Zei Tuah Dek An I Tim — Salai Ephraim Thawngpang\nAfghanistan President Ashraf Ghani Le Pakistan President Nih Zei Tuah Dek An I Tim\nAfghanistan President Mohammad Ashraf Ghani nih cun ruahlo pi ah Pakistan President he Ca buaicung ton biaruah nak neihpi dingah an ram a chuah tak i Pakistan ram ah cun ni hnih chung caan la dingin a kal tiah an chim. cun, Afghanistan President Mohammad Ashraf Ghani hi a cozah rian t’uantu hna lak in a bochan mi hna official pawl chungin minung zei maw zat nih an zulh fawn tiah an chim.\nHi konghe pehtlai in Pakistan Ministry of Foreign Affairs nih a chim ningah cun Afghanistan President Mohammad Ashraf Ghani le a hnu zultu pawl hna nih hin Pakistan President Arif Alvi le Prime Minister Imran Khan hna pin ah Pakistan ram political leader dangdang hna zong ton biaruahnak an neihpi hna lai tiah a chim.amah belte zei set dah an tuah lai tiah chim fian mi a nei loh.\nAsinain media hna le thawnglatu tampi nih an zumh nak an chim ningah cun Afghanistan President Mohammad Ashraf Ghani le a hnu zultu pawl hna nih hi tibantuk in Pakistan ram an tlawn nak a sullam taktak cu Pakistan le Afghanistan ram ipehtlaihnak kongah a thar in i ser siam le i pehtlaihnak hnet hnai neih an duh caah a si tiah an chim.\nA cheu hna nih cun Afghanistan nih Pakistan cozah ralkap le an mah ralkap hna cu hmun khat teah rian t’uant’i in chawlehthalnak lei ah pahnih a rak si mi kha pumkhat ah rian t’uant’i dingin sawm a timh hna tiah an chim.cun a tutan ah Afghanistan nih a timh mi hlawh tlin nak a hmuh khawh a si ah cun Afghanistan le Pakistan ram cu pumkhat bantuk an si cang lai tiah an chim.\nTagged Afghanistan President Ashraf Ghani Le Pakistan President Nih Zei Tuah Dek An I Tim\nThailand Cozah Nih Myanmar Le Malaysia Le Cambodia Ram Hna Ah Hydropower Man Fak Tak In Zuarh A Timh Hna →\n← North Korea Hruaitu King Jong Un Nih Ningcanglo In UN Sual A Phawt Than Hoi


***Vakok.Lian***: Kawl Ralkap Nih Karen Pawl An Khah Tthan Hna\nNizan thla (23) ni ah Karen ram Phapun District,Lutaw myone(Township) chung i,a um mi Tadade khua ah ni zan 2:30 ah kawl ralkap an phan i,an khua piin mei in an khangh dih hna ti an khua pawng um mi pakhat pa nih a chimh.\nKhua an rak lut hlan deuh ah Meithal pi in khua cu an rak kah i khua mi vialte cu thih tih ruang ah ramlak ah an zam dih ralkap pawl cu khua chung ah an lut i inn khat hmanh tang lo in mei in an duah dih tiah a chimh.\nRalpak pawl an rak phan nak ruang cu nizan tinhni ah khan kawl ralkap le KNU Tatmaha(5) an ni kak hnu tlawmpal ah ralkap pawl cu an rak ral i,Tadade khua cu mei in an duah dih ti in Tatmaha(5)Buhmu Saw Kaledu nih a chimh.\nTadade khua hi inn dong(50) an si minung (500)hrawng an si thih ruang ah cun ram lak ah an zam a tli mi hna mi cu khua zong an panh ngam ti lo ti a si.An mah Karen miphun caah rian a tuanmi Backpack an timi hna ngan damnak lei in rian tuanmi hna nih Tadade khuami ram lak ah a zammi hna ei awk din awk ngei lo i a um mi hna va bawmh ding le si ai va pek ding ah an ni timh tuah lio a si ti in KNU Karen hriamnam tlai Buhmu Saw Kaledu nih a chimh chih.Tadale khua mei in a duahmi Sitcawng pawl hi zei sitcawng an si ti fiang tein an theih kho rih hna lo.\nPosted by L.VanBlian_blogpost.com at 8:49 AM


Solskjaer Chan Ah Manchester United Nih Zanglek Celh Thiam An Cawk Hmasacem Mi – Vaurawng\nSolskjaer Chan Ah Manchester United Nih Zanglek Celh Thiam An Cawk Hmasacem Mi\nDaniel James Cu Everton, Newcastle zong nih cawk dingin an duh ngai nain manchester united an kut a rang deuh pin ah an pek dingmi thlahlawh nih James a lung a lak khawh deuh caah asi.\nManchester united nih Swansea FC zanglek thiam Daniel James cu pound 15 million pek dingin lungtlingnak an ngei cang tiah Daily Mail nih an langhter. Manchester United nih Daniel James cu tu thlak thawkka hrawng ah pehtlaih nak an tuah i rianrang ngai in sacho an tuah mi asi.\nClub pahnih kar lungtlinnak a ngeih hnu ah Solskjaer nih manchester united FC hi mino deuh tete in zanglek dingin timhtuah tuahnak a ngeih mi cawlcang nak ai timh mi a lang ngaingai. Daniel James hi Everton le Newcastle zong nih cawk dingin an duh ngai mi asi, nain manchester united ah i thial dingin a lung um deuh caah asi.\nDaniel James nih Swansea FC caah championship puai 38 tiang a chuih i goal 5 a khumh khawh i, a chuihti hawi goal khumh kho dingin voi 10 tiang a tuah piak khotu zanglek celh thiam asi. Daniel James hi manchester united he an thawngpang a chuah zarhkhat a rauh hnu ah United nih an cawk mi asi, thangthar mino zanglek celh thiam James nih Manchester United caah zeitluk in dah thathnemnak a chuahpi khawh lai timi mipi lungah um cio asi.\nDaniel James hi Kehlei sir le Orhlei sir hmaikal zongah hman khawh mi asi pin ah midfielder zongah a chuih kho mi asi. Asinain Solskjaer nih sirlei hmaikal deuh in Manchester united hi remh ai timh tikah Daniel James hi sirlei hmaikal ah a hman men lai tiah Daily Mail nih an zumhnak an chim.\nKum 21 lawng asi rih mi Wale ram selected pakhat asi mi Daniel James i transfer thawngpang cu a rauh hlan ah phungning tein fakthanhnak tuah an timh i, caan saupi um dingin sacho zong an tuah tiah theih asi i, kum zeizat tiang ca dah sacho an tuah ti mi bal te fiang in theih asi lo.\nBe the first to comment on "Solskjaer Chan Ah Manchester United Nih Zanglek Celh Thiam An Cawk Hmasacem Mi"\nMah bantuk in kan Pathian thangthat hi nang zei tindah na hmuh ve ??? video…\nDr. Pari nih ” Mi nun nak zei tin dah na khamh lai?” tiah fiang tak tak in a ka chimh mi hi van zoh ve hmanh….video…\nBawm kan unau hna cu tuchun ah Thantlang in Tikir ah an kal i dam te in Tikir khua an phan cang….video..


Trump Dir Hmun A Tha Kho Tuk Hoi – The Chinlung Post\nGeorgia Cu Nihin Mike Pence nih a va tlawnthan hna.Zeiruah nihin hi an sinah ka rat, Trump 2020 a tlinnak caah ka dirkamh caah asi. 74 Millions nih vote pekmi pa a si. Trump ka dirkamh caah ka rat. 2026nak in 10millions an tam deuh. Nihin karat hi David Perdue le Kelly Loeffler Senate an thutnak ann conak caah asi.\nKan ngol bal lailo, phungning tein vote an rel i phungninglo vote vialte an hlongdih lai.Kelly Loeffler inn rangpi senate a kirthnak caah a si.David Perdue Washington DC a kiarthannak caah ka ra. Tuanbiaah a um bal lomi USA ah a thabik tuanbia chungah kan um. Kan ralkap kan thawnter than lai.\nKum 4 Chung kantuan than lai.Biahalnak pakhat kan tuah hna la: Zeiruang ahdah zahan i, electoral college vote an fehter an timi cu nihin zeidah an tuah rih. A cangmi cu a dik lo tihi chimhfian kan duh than hna. A diklomi thawng a si cucu nihinah fiangtaktak in an tuahmi nih a lanhter. Ka chim cang kha tuzingah.\nPathian nih Umpi ko hna seh. crd, Joseph Thawngz\n”TT’s Person Of The Year 2020”Nihin ah the TIME Magazine nih Person of the year caah Biden le Kamala an thim hna ( Zei rian hmanh an ṭuan veve rih lo nain),Election ah teinak an hmuh ruangah ti a si.\nCuve bantukin PPP zong nih TT’s Person Of The Year 2020 caah TT NLD Chairman le a Secretary a thim ve hna.An min cu ”C.Za Cung( TURAH Za Cung)” le ”Phun Lian Hre” an si. Zei bantuk tahfung hmang in dah a thim ve hna hnga?? Atanglei an ṭuan ciami an nehnang ruangah hin thim an si.\n2020 Myanmar rampum huap i thimnak ah TT in NLD MP Candidate pa 4 an tlin dih hirhiar khawhnak ding caah an hmanmi tactic ruangah a si. Tender advanced in i zuar cia an thiam, mirum contractor pawl an hman thiam hna.Cun anmah lila zong contractor an si chih fawn.\nPhaisa a va tleet hmanh ah anmah zaal chung lila ah tlee te dingin khuakhan an thiam tuk palia tinak asi.NOTE: Amahbelte minthut ding le thut loding an thleidang kho lo.Mi zapi sinah langhter ding le langhter lo ding top secret kong an fiang lo.\nCun Election hi Zaanglek PUAI le CAMIPUAI tuah phunah an ruah rua, Hlamphei khua le Tikir (B) 1st le 2nd laksawng ROCA an pek colh hna. TT township zong TT TOWNSIP” ah an thlen khawh.\nMP tlinnak ding ah ”by crook or by hook” timi hman an thiam,Kawlholh cun ” A TE YAHYAH, ASHIN YAHYAH” timi**


Nihin Hakha Ralkap Cawlcangh Ning Cu Ngaihchia Si Ko – Chin World News Evening\nNihin Hakha Ralkap Cawlcangh Ning Cu Ngaihchia Si Ko\nMarch 7, 2021 Salai Van Chin News\nCredit: The Hakha Post: Hakha University hmun chung ah ralkap nih umhmun an khuar!Chin Ramkulh Hakha khuapi, Hakha University hmun chung ah 2021 March 7 zaanlei suimilaam 2:00 hnu in ralkap nih umhmun an khuar cang tiah theih a si.\nRalkap nih umhmun an khuar ca ah University chung a um mi siang cachim le riantuantu hna zong a dang ah an i thial dih tiah kan theih. Cun Chin State Administration Council Chairman Pu Ngun San Aung nih “Kei cu zeihmanh ka thei lo. Keimah lei chawnhbiaknak a um lo. Atu an kal mi hi cu security ca ah a si lai ti ka ruah ko,” tiah a chim.\nAtu bantuk in Sagaing Ramthen Monywa University, Kayah Ramkulh Luai-kaw University chung ah ralkap nih umhmun an khuar nain mizapi lei nih an duh lo ca ah an i thial than tiah theih a si. Cun Hakha University sianginn uk Dr. Lian Za Khup nih “Pakhat ka thei ve lo. Ramkulh council lei nih an tawlrel mi a si lai,” tiah a chim ve.\nRelchih: Ralkap an zam thluahmah cang! Zeithei lo lungmawng rual mi forh ngai pawl nih heh tiah lamcung ah mipi an kah hna, a thli tein an cunglei bawi deuh pawl cu khui ka dah kan zam that lai timi khua lawng an ruat cang. Tuzarh chung hmanh ah ralkap an thazaang a tla rup. Nikhat hnu nikhat an chung le pawl nih Naypyidaw an chuah taak. Nihin hrimhrim cu Naypyidaw in hmundang a zammi an tamtuk ti si.\nI cei hna seh. Ramdang doh hlan hmanh ah an sung thluahmah ning a lang cang. Min Aung Hlaing hrim a umnak theih si ti lo. Thlithup chim pawl nih cun Vawlei tang ah a zam.Thihnak he aa neih tuk cang an ti. A fiangmi cu nihin ralkap kan dohnak kan aunak hna hi kan teinak hlapi a cang te lai. Nihin na temhtuarmi hi na techin fapar caah nunnak petu cerhtiput si te lai. Nihin kan tonmi thil hna hi kan fale nih tuanbiawh ah an chim te lai. Vawlei theih in tuanbia kan tial. Nang tuanbia chung ah naa tel maw tha tein ruat ve. Credit: T.C.T\nI Cei Hna Seh! Ralkap An Zaam Thluamah Cang


A TUHI JEREMIAH HE PEI AI TAH CHUN KO LO MAW MAH HI - TIMES OF CHIN NEWS\nA TUHI JEREMIAH HE PEI AI TAH CHUN KO LO MAW MAH HI\nJudah miphun hna nih Pathian hmai ah sual an i ngaihchih lo ahcun an khualipi Jerusalem a rawk lai, Babylon ralkap hna nih an lak lai i an khangh lai timi fiang tein Jeremiah nih a theih cia. A hmuh chung khawhmi thildik kha a miphun sin ah siaherh ngai in a chimh lengmang hna. Nain, a miphun nih an huat. Miphun rawitu ‘dalan‘ tiah an thangchiat. A chimmi a si taktak kho lai maw timi tuaktan an rak i tim lo. Thah ding le thongthlak ding lawng an rak aupi.\nMah mipa hi thah awk a si, zeicahtiah hi bantukin a chimnak thawng hin kan ralkap hna le hi khua chung i a tangmi hna hi an lung a derter hna. Hi pa hi mi ṭhatnak a kawlmi si loin an chiatnak a kawlmi tu a si deuh(Jeremiah 38:4)’ tiah thah khawhnak lam tiang an rak kawl. A donghnak ah cun Babylon ralkap nih Jerusalem khuapi zong cu an lak i an khangh. Thil a can taktak hnu lawng ah Judah miphun hna nih Jeremiah a chimmi an rak cohlan kha a si.\nHi cabia Salai Lungthlitum nih a ttialmi kongah Glory Iang nih alanghtermi cu. Zawng Thli Tum nih a tial mi cu minung 21 nih kan comment 17 comment cu a delete i a mah thohkhantu comment4 lawng a chiah. Kei nih cun bible a tling mi na hrawh caah tling tein ka tial lai. kan angki ah kan tial peng mi (Nehemiah 2:18 Tho u si law sa u sih)Jerusalem cu rawk ko hmanh seh law a let 100 tha deuh in an remh than uico hrut nan sung tik ah cun kan laitlang a let 100 that in kan rem than ve lai.\nJerusalem cu aa dawh tuk cang nang mah bantuk phaisa ruang ah an zaam tak naisai lo. pathian nih a za a ti mi cu jeremiah zong au ko seh LTT zong au ko seh a rawk thiamthiam lai. Kan chin ram zong zeitluk na au leng zong ah pathian nih a za a ti ah cun a rawk ko lai LTT bia a ngai mi pathian a si lo..remh than cang uh a kan ti tik ah a dawh bik khua ah an cang than lai..a tha tuk mi biafang kha na chiah tak..LTT covid in a thi deng i a dam than timi cu na dam than mi kha thawngpang tha cu a si jerusalam cu abdam than veee. zawng thli tum na pa MAH he nan nai chin lengmang cang. Credit: Glory Iang& Salai Lungthlitum.


President Trump ruangah US ah um mi tampi mitthli he an um cang. A poi tuk cang. Pathian sin ah thlacam lawng kan ti khawh tawk a si cang – Thechinlungnews\nPresident Trump ruangah US ah um mi tampi mitthli he an um cang. A poi tuk cang. Pathian sin ah thlacam lawng kan ti khawh tawk a si cang\nThawngthanh le Thlacam sawmnak: Bawi Khrih ah miphun hawi hna, President Trump nih US rat nak visa a khammi (travel ban) ah Burma aa tel ve. US cu mirang caah policy nih mipem caah zalonnak a bitter chin lengmang, refugee lak ding zong thumh thluahmah asi cang’ ti cu zapi theih asi cang. Tuzarh in Traval ban order a nung cang lai. Chin miphun a kan hnursuan ngai lai. Chungkhar, nulepa, le nupi a va thimi caah donkhannak a um cang lai. I – 730 I- 130 caah a fawi lo ngai lai.\nTonnak Ni: March 11, 12. Ton ding minung: 1. Samuel Brownback, US Department, Bureau of Democracy, Human Right and Freedom, 2. Mitch McConnell, US Senate Majority Leader (ASSK supporter) 3. Nancy Pelosi, Speaker of the US House of Representatives ( No Ban Act tiah a au i Refugee lak a duh ngaimi) 4. Mike Pence, Vice President, USA. Van le vawlei a ngeitu le a uktu Khuazing Pathian sinah thlacam usih. Bawipa nih a tha bik khua a khan ko lai\nBe the first to comment on "President Trump ruangah US ah um mi tampi mitthli he an um cang. A poi tuk cang. Pathian sin ah thlacam lawng kan ti khawh tawk a si cang"


Ka Caah A Hmanmi Biaknak Hi Zeidah A Si?\nKa Caah A Hmanmi Biaknak Hi Zeidah A Si?\nBia halh nak: "Ka Caah A Hmanmi Biaknak Hi Zeidah A Si?"\nBia leh nak: Vawleicung ah hin duh thim dingmi a tam tuk cang. Rawl hmanh ah a phunphun a um cang, hlakphakti hmanh ah a phunphun a um cang, cun thil pakhat lanwg nih kan hna a ngamter kho ti lo. Kan duhmi le kan herhmi thim ding an tam tuk cang. Duhthimnak nun nih kan nun zia hi a dolh chin lengmang cang.\nCu ti a si ahcun biaknak ah hin zeidah na caah a hmanmi a si lai? Zalong tein a ummi biaknak, phung le lam a ngei lomi biaknak, sualnak tuah zongah a poi ah a chia lomi biaknak, phunglam fak tthup in a zulmi biaknak hna hi zeitindah na ruah hna? An tampi. Asinain biaknak hi duh poah in thim awk a tthami a si maw?\nAtu ah cun biaknak aa zuammi an tam tuk cang, zeiruangahdah Jesus, Muhammad, Confucius, Buddha, Charles Taze Russell, Joseph Smith ti bantuk hna hi cucu a sang deuh, cucu ka duh deuh tiah kan ti hna? A ngaingai ti ah cun vancung ah hin biaknak kip lam a phan maw? Biaknak vialte hna hi an i khat dih hna maw? A hmaan tein kan chim ahcun lam kip nih U.S.A a phak lo bantukin biaknak kip nih vancung kalnak lam an ngei hna lo.\nJesuh Khrih lawng nih Pathian nawlngeihnak taktak in bia a chim zeicatiah thihnak a tei khotu cu amah lawnglawng a si. Muhammad, Confucius le adang vialte hna cu nihin tiangah an thlan chugah an um rih hna, an ruak pelpawi hmanh an tang ti maw tang ti lo dak. Asinain Jesuh Khrih cu a tthawnnak in nithum hnuah thlankhor chungin a chuak. Thihnak a teitu cu kan zumh awk deuh hrimhrim ding a si lo maw? Mi kip nih an theih awk zongah aa tlakmi a si.\nJesuh Khrih a thawhttannak kong hi tampi a um. A pakhatnak ah, Jesuh Khrih a thotthan tiah mit in a hmumi hna hi minung 500 leng an si. Minung 500 bia cu dai tein umter awk a ttha lo. Jesuh Khrih an phunnak thlankhor kongah tampi tette an um. Jesuh Khrih kha thotthan taktak hlah seh law, zumlotu hna nih fawi tein Khrifami hna an rak tei hna lai, asinain ahohmanh a doh khotu ding an um lo. Jesuh Khrih cu a thotthan taktak. Thlankhor cu a lawng. A zultu hna nih an fir caah maw a si hnga? Asinain Jesuh Khrih an chiahnak thlankhor kha ralring tein zumlotu hna nih congtu ralkap an chiah hna. Ngatlaitu menmen nih Jesuh Khrih a ruak ttha tein ralkap nih an congh komi cu an fir ngam fawn lai lo. Chim duhmi cu Jesuh Khrih a thawhtthannak hi hloh awk a ttha lo, a hmaan lo ti awk zong a ttha lomi a si. A si taktakmi a si.\nA um tthanmi cu, thihnak a teitu cu mikip nih an theih awk a si. Jesuh Khrih nih a tthawhnak cu thihnak a teinak in fiang tein a langhter. Cucaah Jesuh Khrih nih a chimmi hi kan ngeih ding le kan zumh ding a si. “Keimah hi khamhnak lam taktak cu ka si” a ti (Johan 14:6). Jesuh Khrih hi vancung kainak lam tampi lakah lam pakhat aa tal vemi a si lo. Jesuh Khrih lawnglanwg ah khamhnak lam a um.\nCun Jesuh Khrih nih a chimmi cu, “ka sinah ra u, a thil ritmi hna le a retheihmi hna, dinhnak kan pek hna lai” tiah bia a kan kamh (Matthew 11:28). Vawleicung nun hi a fawimi a si lo. Cheukhat cu lungrethei le vansang taktak in khua a sami tampi an um. Cheukhat cu vawlecung nunnak ah ruahchan awk a ngei lomi tampi an um. Asinain Jesuh Khrih a zummi caah vawlei hi kan caah santlai lo hmanh seh law, thih hnu thawhtthannak tal ah ruanchannak ngeih kan hau. Jesuh Khrih hi kan ruahchannak nganpi cu a si.\nSual ngeihthiamnak hmuh na duh ahcun Jesuh Khrih lawng hi a hmaanmi biaknak taktak cu a si (Lamkaltu 10:43). Pathian he pehtlaihnak hmaan taktakmi na duh ahcun Jesuh Khrih lawnglawng hi a hmaanmi biaknak cu a si (Johan 10:10). Vancung ah zungzal nunnak ngeih na duh ahcun Jesuh Khrih hi lam cu a si (Johan 3:16). Jesuh Khrih ah hin na zumhnak chia law zei tik hmanh ah naa ngaichih bal ti lai lo. Na sual ngeihthiamnak caah zum law na hnabei zong zei tik hmanh ah an donghter ti lai lo.


Matupi Ah Ti A Har Tuk - News and Media\nChin ramkulh, Matupi ah kumdang nakin dinding ti a har tuk caah rawlchuannak ti an i pha zo lo, tiah theih a si. Matupi khua mi pakhat nih, “Cheukhat sang hoi hna cu zarhkhat ah voi khat lawng ti a ra. Cheukhat sang ah cun voi thum hrawng a ra. A luancia caan ah Matupi khua cu ti a har tuk caah mawṭaw in ti an zuar. Atu cu mawṭaw in zuar a ngah ti lo, Lemyo(လည်မြို) tiva va ṭum i tikholh zong ngah ti lo.\nEi-din awk ti hmanh a har tuk cang. A ruang cu ti kan laknak hmun ah SAC ralkap Khah Lah Yah 304 Battalion nih, ning cang loin an hman caah a si,” tiah a chim. Cu leng ah Ṭhal a si i ti a har khun. Ti ser kal hmanh ah duh poh in va kal sianh a si lo. SAC ralkap pawl va nawl ta an hau i, a har tuk. Matupi ah mah pumpak in ti a la mi; cozah ti le biaknak lei ti lawng a ngah i, atu hi cu cozah ti le biaknak lei nih an lak mi ti lawng an ding, tiah theih a si.\nFalam Khua Kam Ah Bomb Phum Mi Lamh Sual Ruangah Mino Pakhat A Kut Le Ke A Bul!: Chin ramkulh, Falam khua kam, Rih lam pawng ah May 1 zanlei sml 2:30 hrawng ah mino pakhat cu bomb aa lamh sual caah a kut le ke a bul, tiah theih a si. Falam in Laimual khua ah Volleyball bengh ruah ah a kal mi mino hna cu, Rih lamṭhen in Furlong 2 aa hlatnak ah.\nSalai Mawng Lian Thang, kum 18 cu bomb aa lamh sual, tiah theih a si. Salai Mawng Lian Thang cu Falam Sii-inn ah an ratpi i a kehlei kut le a kehlei ke cu tan a hau lai, tiah Sii-inn ṭuanvo ngeitu pakhat nih a chim. Amah he kalṭi mi nu pakhat cu aa hliam lo, tiah theih a si. Salai Mawng Lian Thang cu thi laang(unit) 3 an rawnh i May 1 zan ah Operation an tuah lai, tiah theih a si. Bomb hi mizei nih dah an phum ti cu hngalh a si lo. Crd – TCP


MIN AUNG HLAING LE ARALKAP A PHOMH HNA NING CU LUNG AHMUI KO – The Chinlung Post\nSalai Ceu Bik Thawng nih Min Aung Hlaing le a ralkap pawl fak ngaiin a thuat hna. Salai Ceu Bik Thawng nih ati mi cu “Meithal a ngei mi Tapung sin ah kahdaihnak tuah riangmang in Meithal le hriamnam a ngei lomi Mipi biatak tein kah, hrem le tlaih ti bantuk cu Ralkap rian a si lo, Miralchia taktak rian a si. Ralkap nih ram mipi tuksapur in an thah hna.\nCu ruang ah Tlangchung hriamtlai phuthum a simi Northern Allience zong nih mipi dirhmun an celh ve ti lo caah kahdaihnak an rak tuah mi an hrawh i Mipi lei ah kan dir ve lai tiah thawngthanhnak an tuah, cun KIA le KNU timi hriamtlai phu nih mipi lei ttang in an dir, ralkap an doh colh ve hna. A si nain Kawl ralkap nih cun a doh cuahmah mi hriamtlai sin ah kahdaihnak a thanh riangmang i ram mipi tu Meithal in a kah hna.\nTuksapur in a thah hna, hi cawlcangh nak hi minung cawlcanghnak a si lo, ralkap cawlcanghnak a si lo” tiah a langhter hmasa.Cun a mah Min Aung Hlaing pumpak hrimhrim min thlir in a langhter chih mi cu “Min Aung Hlaing ram mipi meithal zong a ngei lomi doh, thah le meithal in kah hi ngol zok cang. Nangmah le na ralkap pawl an i tih hna lo ruang ah hriam a tlai ve mi, Tlangcung hriamtlai pawl khi na ngamh taktak ahcun va kap ko hna.\nTupung an si tiah na au pi zungzal mi Tlangcung hriamtlai pawl nih Meithal he an i dir onh ko tung, zeiruang ahdah an mah he kah ngamh loin tupung zong a si lomi, hriam zong a tlai lomi ram mipi tu cu na doh hna. Na ngamh taktak ahcun Meithal a tlai mi hriamtlai phu pawl tu hi doh hna, kap hna law sualnak a ngei lomi, hriam zong a ngei lomi ram mipi tuksapur in na thah hna nak, na kah hna nak hi ngol zok cang” tiah a langhter hi asi.\nRelchih:Federal army sersiamnak caah caan tamtuk lak a hau rih men lai. Abikin hmual ngei tein dotinak tuah thawk ding hrim ahcun caan a rau kho men.Naihrawng facebook thawngpang tial cheukhat pawl nih Federal Army hruaitu dingah an tarmi minung cheukhat hna khi methal zong zunkhat te hmanh a puah bal lomi minung hna an itel. Mah pawl nihcun zeitindah hriamtlai pawl cu order an pek khawh hna lai?\nTlangcung hriamtlai lila chung zongah hmunkhat te ah tangtinak ding caah tampi biaruahnak ngeih a hau rih. Abikin Shan ram chung hriamtlai pawl ko khi pakhat le pakhat an karlak ah itheihthiamnak an ngeih ta a hau.Cucaah atulio thilsining zoh tikah mah le State/miphun cio in lohma nawr cio le mipi kilven cio tu hi kan itinh awk deuh ding asi.\nCun kan mah he neihniammi le pakhat le pakhat ibawmh kho dingmi tlangcung hriamtlai phu dang pawl he cun asi khawh chungin raltuk tantinak sacho le pehtlaihnak lam sial a herh ngai.Federal Army sersiam khawh ahcun itel ve ding asi ko, nain atulio caan ahcun mah le miphun/State cio ah Kawl ralkap pawl thazaang dernak caah do/zam/kham cio ding hi a taktak ah a cang khomi thil (practical) asi deuh ko ruah. Credit: Salai Z T Lian


US Laimi Tam Tuk Lawmmam Nih Trump Nan Uar Mi Zong Nan Mawh Ruam Lo!!\nPresident Trump nih US politics a kalpimi le a kalpidan (Trumpism tiah an ti cangmi) hi fawite in tlau te dawh a lo lo.\nUS ah amah a uar ve mi an tam tuk ning hi khuaruahhar lei a si ko. 2024 tikah President aa cuh tthan kho men tiah an ruah pah len cang i, a va si te tak sual ahcun Trumpism cu tthawn chin lengmang te dawh a si. US hi a rum bik le a tthawng bik a si caah a si ko,\nUS politics kalning hi a uar lo mi, cawn a duh lo mi, an ram caah si ter a duh lomi nitlaklei ram pawl ah an tam ngai tiah chim khawh pah a si. Cucu Trump nih a zualter chin rua ka ti. Amah pumpak uar le uar lo cu pumpak duhthimnak a si. US Laimi tam tuk lawmmam nih nan uar mi zong nan mawh ruam lo. Mirang a uarmi hrimhrim pei an rak tam tuk cu. Commenttu: Nathan Pa LD Hmung\nSalai Lairamthang nih a tialmi si: A cungcaa khi Nathan pa nih comment a tuahmi si! President Donald Trump Hmuhmi Vote: Kum 2016: 62,984,838 [ 62 Millions votes ] Kum 2020: 73,896,211 [ 73 Million Votes ] 2020 thimnak ah Vote: 10,911,373 [ 10 Million Votes renglo in a karh deuh caah President Donald Trump hi 2016 nak in mi tam deuh nih an rak duh deuh thiamthiam timi facts hmuh khawh a si.


Hakha Khuapi Chung Um Sianghleirun Fimcawnnak Innlo Le Thilri – THE CHINLAND POST\nHakha Khuapi Chung Um Sianghleirun Fimcawnnak Innlo Le Thilri\nTha Cer Cin/ Catialtu\nBy Tha Cer Cin, Research Fellow, Chinbridge Institute| The Chinland Post| Fincawnnak caah a herhmi innlo le thilri (Infrastructure facilities) pawl hi sianghleirun a that khawh nakding ah le quality education caah a biapi tukmi a si. Chinram sianghleirun pawl nih zeitluk indah infrastructure facility an ngeih i zeibantuk dirhmun ahdah an um ti hi a biapi ngaimi biahalnak pakhat a si. Cucaah, hi research nih a bik in a halmi cu, “Hakha Sianghleirun pawl infrastructure facilities zeitluk indah a tlamtin ti le Facilities tlamtlin le tlinlonak nih fimcawnnak cungah zeitluk in dah hmual a ngeih” ti biahlanak a si.\nHi dothlatnak ah cacawnnak ah a herhmi innlo le tilri, pum cawlcanghnak, library le a dangdang thilri pawl zeitluk indah a tlamtlin ti a bik in zoh a si. Hi dothletnak in hmuhchuahmi a biapi bik pawl cu a tanglei bantukin a tawinak in an si:\nA pakhatnak ah, Hakha sianghleirun pawl ah cacawnnak ca a herhmi classroom le thutdan cabuai a tlamtling pah ko ti khawh a si. Biahalmi siangnakchia 78% nih class kan i ting an ti 75% nih thutdan cabuai a tlamtling an ti. Ruah awk ngai a simi pakhattu cu pumtlamtling lomi hna caah kal umnak le thurdirnak a hlei in tuahpiakmi thilri a um lo tiah mitam-u nih an ti.\nA pahnihnak hmuhchuahmi cu, pum cawlcanghnak lentecelhnak hmunhma pawl a chanbau ngaingai. Bihalmi sianghngakchia 79% nih lentecelnak hmun kan ngei lo an ti. Cu lawng siolin a ummi hnihkhat zong hman awk a tha pengmi an si lo. Siangngakchia zatuak 51 nih gym kan ngei an ti nain siangnakchia nih hman khawh a si lo tiah theih a si.\nA pathumnak ah, sianghleirun caah a biapi bikmi pakhat a simi cauk le thilri (resources) pawl a chanbau rih ti hmuhchuah a si. Siangngakchia 63% nih kan cawnmi ca he pehtlaiin carel ding a tlamtling lo an ti 25% nih cauk a tlamtlin le tlin lo an hngal lo. Cu hlei ah siangngakchia zatuak 60 hrawng nih an cawnmi he pehtlai in academic journal rel ding a um lo an ti i zatuak 24 hrawng nih journal kan ngeih le ngeih lo kan hgnal lo an ti ve. Cu lawng siloin, siangnakchia cheukhat cu department library an ngei ko nain an ngeihmi an hngal lo, tikah, library an hmang tuk lo ti khawh a si. Cupin ah, siangnakchia mitam-u nih department library kan ngei lo an ti. Myanmar department le English department lawng nih anmah tein department library an i ngeih. Cun, kuttongh in hneksaknak tuahnak thilri pawl a chanbau ngai rih i an ngeihmi thilri pawl zong an ting hna lo i cheukhat cu thilri a man fahtuk ruang le hrawhsual ahcun liam a hauh ruang ah an tawng ngam hna lo ti hmuhchuah a si. Ruah awk tlak pakhat cu, cheukhat department ahcun chachimtu an tlamtling ngai (a hleih hmanh an hlei) nain cheukhat department ahcun a chanbau ngai ti hmuhchuh a si.\nApalinak ah, siangnakchia thutumnak innlo, mawtaw le saikal chiahnak hmunhma, kalumnak le phaisa hlamnak hna a chanbau ngai ti hmuhchuah a si. Hakha sianghleirun pawl ah bank a um lo lawng siloin phasa chuahnak ATM zong a um lo. Siangnakcia umnak caah Hakha college ahcun hostel a um nain thutdirnak a tlam a tling lo tiah siangnakchia tam-u (70% hrawng) nih an ti. GTI ahcun siangngakchia umnak hostel hrimhrim an ngei lo i pumpak tuahmi asawng ah an um hna. Cu zong cu thutumnak a rem tuk lo ti hmuhchuah a si.\nA huap piin kan zoh a si ahcun, Hakha sianghleirun pawl ah fimcawnnak caah a herhmi innlo le thilri a chanbau ngai rih i siangnakchia thutumnak ca a herhmi thilri zong a tlamtling lo. Ngandamnak le pumsa thanchonak caah a herhmi lentecelhnak le cawlcanghnak hmunhma le thilri zong a chanbau ngai ti hmuhchuah a si. Cucaah, Chinram chung i a ummi sianghleirun pawl hi nakin a tha deuhmi le fimthiamnak taktak a pe kotu sianghleirun an si khawh nakding ah sianginn lei tuanvo ngeitu siseh, cozah siseh, zatlangbu le mipi kan dihlak tanti a herh.\nTheihternak: Hi capar hi Chinbridge Institute nih a tuahmi “Higher Education Research Fellowship” program ah Research Fellow pakhat dirhmun in Tha Cer Cin nih a tialmi hlathlainak cathluan chungin a tawinak in langhter thanmi a si. Tha Cer Cin cu Chin Christian University ah Bachelor of Arts in English a kumhnihnak a kai lio pin ah Hakha College ah UDE in Mathematics kumthumnak a kai liomi a si. Chinbridge Institute tuahmi “Higher Education Research Fellowship” ah Research Fellow pakhat a si ve.\nPrevious 2019 Kum Chin Ramkulh Chungah Riantuannak Card Aa Tuah Mi Minung 8,880 An Phan\nNext 2019 Chin Ramkulh Motor-Cycle Khondennak In Minung 47 An Thi